Annex 


IŠANKSTINĖ RINKOS KONSULTACIJA
DĖL MOBILIŲJŲ RENTGENO KONTROLĖS SISTEMŲ TECHNINĖS SPECIFIKACIJOS

	1. 
	Perkančioji organizacija
	Muitinės departamentas prie Finansų ministerijos (toliau – MD)

	2. 
	Kontaktiniai asmenys
	CVP IS priemonėmis (kai tiekėjas registruotas CVP IS) arba Šarūnas Ramanauskas, Muitinės departamento Pažeidimų prevencijos skyriaus vedėjas, +370 610 46374, el. p. sarunas.ramanauskas@lrmuitine.lt, kai tiekėjas nėra registruotas CVP IS.

	3. 
	Kalba
	Lietuvių kalba

	4. 
	Pirkimas
	 Pirkimo tikslas – įsigyti 3 naujas mobilias rentgeno kontrolės sistemas (MRKS)

	5. 
	Rinkos konsultacijos paskirtis
	Vadovaujantis VPĮ 27 straipsnio 1 dalies 1 punktu, Perkančioji organizacija prašo nepriklausomus ekspertus, institucijas ir (ar) kitus rinkos dalyvius (toliau – dalyviai) teikti konsultacijas Perkančiosios organizacijos vykdomoje Rinkos konsultacijos procedūroje.
Rinkos konsultacija skelbiama iki Pirkimo pradžios.
Rinkos konsultacijos paskirtis – pasirengti Pirkimui (-ams) ir iki Pirkimo (-ų) pradžios informuoti rinkos dalyvius bei kitus suinteresuotus asmenis apie ketinamą ateityje vykdyti Pirkimą (-us) ir sudaryti sąlygas rinkos dalyviams ir kitiems suinteresuotiems asmenims pateikti klausimus, pastabas.
Rinkos konsultacija nėra skelbimas apie Pirkimą ar išankstinis skelbimas apie Pirkimą. Šios Rinkos konsultacijos paskelbimu dalyviai nėra kviečiami varžytis dėl Pirkimo sutarties.
Dalyvavimas Rinkos konsultacijoje yra neatlygintinas, nesuteikiantis pirmenybinio statuso dalyvaujant Pirkime. Jokios išlaidos dalyviams neatlyginamos, kompensacijos nemokamos, dalyvavimas Rinkos konsultacijoje neturi įtakos ir nesuteikia dalyviui prioriteto/pirmenybės viešiesiems pirkimams, kurie bus skelbiami ateityje, ar jų rezultatams. Vadovaujantis VPĮ 27 str. 3–4 d., Rinkos konsultacijos dalyviai, nepažeidžiant visų Pirkime dalyvaujančių teisių ir konkurencijos, nepraranda teisės dalyvauti Pirkimuose.
MD rinkos konsultacijos metu siekia:
1) Tinkamai pasirengti pirkimui;
2) Parengti pirkimo dokumentus, užtikrinančius sąžiningą konkurenciją;
3) Supažindinti rinkos dalyvius su planuojamu pirkimu;
4) Sudaryti sąlygas rinkos dalyviams ir kitiems suinteresuotiems asmenims pateikti pastabas, pasiūlymus, klausimus, rekomendacijas (toliau – įžvalgos).

	6. 
	Rinkos konsultacijos objektas
	Rinkos konsultacijos dalyviai prašomi pateikti savo įžvalgas. Teikiant įžvalgas prašome nurodyti pasiūlymo pagrindimą ir argumentus kodėl taip siūloma daryti.

	7. 
	Rinkos konsultacijos terminas
	2026 m. kovo 13 d.

	8. 
	Rinkos konsultacijos būdas
	Rinkos konsultacija vykdoma CVP IS elektroninėmis priemonėmis arba nurodytu e. paštu.

	9. 
	Rinkos konsultacijos vykdymo tvarka
	Rinkos konsultacijos etapai:
I etapas: bus peržiūrimos ir vertinamos CVP IS ar elektroniniu paštu sarunas.ramanauskas@lrmuitine.lt gautos įžvalgos. Teikiant įžvalgas būtina aiškiai nurodyti, kuri informacija yra konfidenciali. 
II etapas: atsižvelgdama į gautas įžvalgas, MD gali pasiūlyti susitikimą su tiekėju (-iais). Jei bus organizuojamas susitikimas (-ai), MD tiekėjus informuos CVP IS priemonėmis (kai tiekėjas registruotas CVP IS) arba tiekėjo nurodytu elektroniniu paštu (kai tiekėjas neregistruotas CVP IS), nurodydama susitikimo (-ų) laiką ir vietą. 
Susitikimai su kiekvienu susidomėjusiu tiekėju vyks atskirai. 
Susitikimų metu tiekėjų pateikta informacija bus laikoma konfidencialia. 
Susitikimų vieta – susitikimai su tiekėjais bus vykdomi MS Teams priemonėmis arba MD administracinėse patalpose adresu Jakšto g. 1, Vilnius. 
Teikiant įžvalgas prašome nurodyti:
• atstovaujamą įmonę, jos kontaktus;
• kontaktinių asmenų vardus ir pavardes, kontaktinius duomenis. 

	10. 
	Atsakymų į gautas įžvalgas pateikimas
	Perkančioji organizacija, gavusi pastabas ir pasiūlymus dėl paskelbto projekto, juos išnagrinės bei įvertins pateiktų pastabų ir pasiūlymų svarbą bei atitiktį Perkančiosios organizacijos poreikiams.
Kilus klausimams, maloniai prašome kreiptis j aukščiau nurodytą kontaktinį asmenį.

	12.
	Klausimų, pastabų ir (ar) pasiūlymų
pateikimo tvarka
	Klausimai, pastabos ir (ar) pasiūlymai turi būti teikiami CVP IS.
Konfidencialumas:
Rinkos konsultacijų metu gauta informacija bus naudojama formuojant Pirkimo dokumentus ir techninės specifikacijos reikalavimus.
Dalyvis turi teisę iš anksto, pateikdamas informaciją, nurodyti kuri jo pateiktos informacijos dalis yra konfidenciali.
Klausimai/atsakymai negali būti laikomi konfidencialia informacija, jei pateikimo metu nėra pateikiamas specifinis technologinis sprendimas ar atskleidžiama informacija, turinti dalyviui komercinę vertę (,,know-how“). Dalyvis apie tai turi informuoti, pateikiant tokio pobūdžio informaciją. Rinkos dalyvis visą konsultacijų metu perduotą informacija perduoda Perkančiajai organizacijai neatlygintinai, be teisės reikšti bet kokias pretenzijas dėl informacijos naudojimo būdo/turinio ar teisių j šią informaciją ateityje.



Klausimai tiekėjams
Siekdami pasiruošti pirkimui norėtume, kad rinkos dalyviai ar kiti ekspertai padėtų atsakyti į šiuos klausimus:

	Eil. Nr.
	Klausimas
	Atsakymas

	1. 
	Ar galite teikti paslaugas techninėje specifikacijoje nurodyta apimtimi? 
	

	2. 
	Paaiškinkite kuo Jūsų siūlomi sprendimai gali riboti kitų tiekėjų galimybes dalyvauti pirkime?
	

	3. 
	Esant būtinumui prašome papildyti Jūsų nuomone reikšmingais parametrais techninę specifikaciją.
	

	4. 
	Koks visas Jūsų siūlomos MRKS įrangos svoris montuojamas ant važiuoklės?	
	

	5. 
	Ar visi važiuoklės techninės specifikacijos punktai suderinami su jūsų siūloma MRKS įranga?
	

	6. 
	Kiek degalų bakų leidžia sumontuoti jūsų siūloma konstrukcija ir koks jų maksimalus galimas tūris?
	

	7. 
	Kokia reali žemiausia Jūsų siūlomos MRKS įrangos skanavimo riba?
	

	8. 
	Ar integravimas su kitomis LR muitinės sistemomis įtakos MRKS veikimo parametrus. Jei taip, kurie parametrai keisis? 
	

	9. 
	Kokie galimi dirbtinio intelekto panaudojimo algoritmai Jūsų siūlomoje MRKS programinėje įrangoje?
	

	10. 
	Ar Jūsų siūlomoje MRKS UFF 3.0 sugeneruojamas failas pilna apimtimi, kaip numatyta PMO techninės specifikacijos reikalavimuose?

TVIRTINU
Muitinės departamento prie Lietuvos Respublikos finansų ministerijos
generalinio direktoriaus pavaduotoja 


 ______________________________

20     m. ____________mėn.___ d.
	
MOBILIŲJŲ RENTGENO KONTROLĖS SISTEMŲ TECHNINĖ SPECIFIKACIJA

1. ĮVADINĖ INFORMACIJA

1.1. Perkančioji organizacija
      Perkančioji organizacija – Muitinės departamentas prie Lietuvos Respublikos finansų ministerijos įgyvendina Muitinio tikrinimo įrangos finansinės paramos priemonės, įtrauktos į Integruoto sienų valdymo fondą (toliau – CCEI) veiklų projektą (toliau – projektas). Projektas bus įgyvendinamas 2026–2027 metais. 
1.2. Techninėje specifikacijoje naudojamos sąvokos ir sutrumpinimai 
1 lentelė
	Sąvoka / Trumpinys
	Aprašymas

	ESB
	Muitinės elektroninių ir žiniatinklio paslaugų (web services) magistralė (Enterprise Service Bus), Integruotos Muitinės informacinės sistemos valdymo ir infrastruktūros posistemio komponentė  

	IS
	Informacinė sistema

	ITPC
	Informacinių technologijų paslaugų centras

	LR
	Lietuvos Respublika

	KDV
	Kompiuterinė darbo vieta

	KĮ
	Kompiuterinė įranga

	MD 
	Muitinės departamentas prie Lietuvos Respublikos finansų ministerijos

	MIS
	Integruotos MIS posistemiai ir vidaus administravimo sistemos

	[bookmark: _Toc369859609][bookmark: _Toc369859357][bookmark: _Toc370033217]MS Active Directory
	[bookmark: _Toc370033218][bookmark: _Toc369859358][bookmark: _Toc369859610]Kompiuterių naudotojų autentiškumo nustatymo sistema (Microsoft Active Directory) 

	PĮ
	Programinė įranga

	MRKS 
	Mobili rentgeno kontrolės sistema

	VKT
	Vidinis kompiuterių tinklas

	VRM IRD
	Informatikos ir ryšių departamentas prie Vidaus reikalų ministerijos



1.3. Esamos padėties aprašymas
1.3.1. Kauno ir Klaipėdos teritorinėse muitinėse Kybartų ir Panemunės kelio postuose nuo 2013 m. eksploatuojamos dvi mobilios rentgeno kontrolės sistemos (toliau – MRKS). Uždarius Panemunės kelio postą, MRKS perkelta eksploatuoti į Klaipėdos centrinį terminalą.
1.3.2. MRKS eksploatavimo terminas yra 10 m., todėl yra būtinybė pakeisti 2 senąsias MRKS naujomis. Taip pat planuojama įdiegti 1 naują MRKS Klaipėdos teritorinės muitinės Pilies jūrų uosto poste.
2. UŽDAVINIAI
2.1. Bendrasis uždavinys
2.1.1. Tiekėjas turės pagaminti, ištestuoti ir įdiegti 3 (tris) naujas MRKS Kauno Kybartų kelio poste, Klaipėdos Panemunės kelio poste ir Pilies jūrų uosto poste. MRKS bus skirtos konteinerių, krovininių, autobusų ir lengvųjų transporto priemonių patikrai.
2.1.2.  MRKS turi būti pateikta ir įdiegta kaip vienas integruotas sprendinys, apimantis jonizuojančios spinduliuotės įrenginį, radiografinių vaizdų apdorojimo sisteminę ir  taikomąją programinę įrangą, sistemos naudotojų kompiuterinių darbo vietų techninę įrangą, atitinkančią gamintojo nustatytus techninius parametrus ir pritaikytą dirbti su specializuota programine įranga, užtikrinančia MRKS valdymą, jos būklės stebėjimą, gedimų diagnostiką ir veikimo priežiūrą.
2.1.3. MRKS garantinė priežiūra turės būti taikoma ne trumpiau kaip 120 mėn. (10 metų) nuo MRKS galutinio priėmimo – perdavimo akto pasirašymo dienos.
2.1.4. Tiekėjas turi užtikrinti MRKS nemokamos garantinės priežiūros paslaugas (toliau – garantinė priežiūra). Garantinė priežiūra apima tiekėjo įsipareigojimus pakeisti, sutaisyti MRKS, pašalinti sutrikimus ir gedimus, nemokamai keisti atsargines dalis kai MRKS neatitinka sutarties sąlygų ar reikalavimų. Kompiuterinės įrangos operacinės sistemos visą garantinį laikotarpį turi būti naujausios versijos (gauti gamintojo saugumo atnaujinimus). Jeigu kompiuterinė įranga nesuderinama su naudojama operacinės sistemos versija, ji turi būti atnaujinta arba pakeista.
2.1.5. MRKS privalo būti pagamintos, pristatytos, įdiegtos, ištestuotos ir parengtos priėmimo – perdavimo procedūroms ne vėliau kaip per 15 mėnesių nuo sutarties įsigaliojimo dienos.

3. BENDRIEJI REIKALAVIMAI
3.1. MRKS naudojamos pasitelkiant radiografinį vaizdą, gaunamą jonizuojančios spinduliuotės pagalba, neintervenciniu būdu vykdyti prekių, pervežamų kelio transportu, muitinę kontrolę, siekiant nustatyti neteisėtai gabenamų prekių, šaunamųjų ginklų, šaudmenų, sprogmenų, sprogstamųjų, narkotinių, psichotropinių, pavojingų ir (ar) kenksmingų medžiagų ar kitų draudžiamų ir ribojamų prekių atvejus taip pat tikrinti visą jų geometrinį tūrį, išaiškinant galimas slėptuves ar konstrukcijų pakeitimus kontrabandai paslėpti.
3.2. MRKS turi būti sumontuota ant savaeigės kelių transporto priemonės važiuoklės, leidžiančios be papildomos techninės įrangos pervežti sistemą į kitą tikrinimo vietą. Savaeigė transporto priemonė turi atitikti ne mažesnį kaip EURO 6E standartą.
3.3. Sistemos darbą turi užtikrinti du alternatyvūs elektros energijos šaltiniai: prijungiamas išorinis elektros maitinimas ir sistemoje įrengtas autonominis elektros srovės generatorius.
3.4. MRKS turi turėti galimybę dirbti dviem režimais: 
3.4.1. MRKS stovi stacionariai, o tikrinama transporto priemonė nesustodama juda pro skenavimo arką;
3.4.2. tikrinama transporto priemonė stovi stacionariai, o sistema juda išilgai jos ir skenuoja.
3.5. MRKS turi sudaryti šie pagrindiniai komponentai:
3.5.1. transporto priemonės važiuoklė;
3.5.2. jonizuojančios spinduliuotės įrenginys ir detektoriai, 1 komplektas, 1 vnt.;
3.5.3. autonominis dyzelinis elektros generatorius, 1 vnt.;
3.5.4. radiografinių vaizdų apdorojimo, analizės, siuntimo ir kaupimo techninė ir programinė įranga bei jos veikimui reikalinga infrastruktūra, 1 komplektas;
3.5.5. operatorių kabinoje įrengtos 2 operatorių KDV;
3.5.6. 1 nuotolinė KDV, skirta radiografinių vaizdų analizei įrengta Perkančiosios organizacijos nurodytoje vietoje; 
3.5.7. vaizdo stebėjimo sistema, 1 komplektas;
3.5.8. kilnojama kontroliuojamos zonos apsaugos įranga, 1 komplektas;
3.5.9. KĮ ir PĮ skirta MRKS valdymui bei integracijai su kitomis LR muitinėje naudojamomis informacinėmis sistemomis;
3.5.10. savaeigė transporto priemonių pakėlimo platforma;
3.5.11. priekaba, kurios bendroji masė iki 3,5 t., skirta lengvųjų transporto priemonių skenavimui;
3.5.12. tiekėjas turės į MRKS sumontuoti TS prieduose Nr. 1, 2, 3 nurodytą įrangą;
3.5.13. visa perkama įranga turi atitikti Lietuvos Respublikos arba Europos Sąjungos teisės aktais patvirtintus ir galiojančius standartus;
3.5.14. siūloma įranga turi būti nauja, nenaudota ir atitikti techninės specifikacijos sąlygose nurodytus reikalavimus. Gamykliniu būdu atnaujinti „renew“ / „refurbished“ /„remarked“ komponentai neleistini. Negalima siūlyti įrangos, jei gamintojas jai yra paskelbęs gamybos arba palaikymo nutraukimą (EOL).

4. REIKALAVIMAI MRKS TRANSPORTO PRIEMONEI (VAŽIUOKLEI)
4.1. Važiuoklės konstrukcija turi užtikrinti pačios sistemos, sistemos operatorių ir visos reikalingos papildomos įrangos pervežimą autokeliais dideliu atstumu be papildomų organizacinių ar techninių sprendimų.
4.2. MRKS turi būti sumontuota ant serijiniu būdu pagamintos transporto priemonės, kurios gamintojas turi pasaulinį aptarnavimo tinklą ir pasiūlymo pateikimo dienai veikiančias atstovybes Kaune ir Klaipėdoje.
4.3. Transporto priemonė turi atitikti techninius reikalavimus patvirtintus Lietuvos transporto saugos administracijos direktoriaus 2022 m. spalio 20 d. įsakymu Nr. 2BE-260 „Dėl techninių motorinių transporto priemonių ir jų priekabų reikalavimų patvirtinimo“.
4.4. Automobilio kategorija – N3 klasės transporto priemonė kroviniams vežti, kurios techniškai leistina pakrautos transporto priemonės (bendroji) masė didesnė kaip 12 t (sunkusis krovininis automobilis).
4.5. Automobilio kėbulo tipas BAB – sunkvežimis furgonas – transporto priemonė, turinti uždarą kėbulą; SG – kitos specialiosios paskirties transporto priemonės.
4.6. Transporto priemonė turi būti nauja, neeksploatuota, pagamintas ne anksčiau kaip prieš 6 mėnesius iki pasiūlymo pateikimo termino pabaigos.
4.7. Ratų formulė	 – 3 ašys, 6x4.
4.8. Ratų bazės ilgis – 5800 mm.
4.9. Transporto priemonės leistina bendroji masė 26 t.
4.10. Vairuotojo kabina turi būti dieninė kabina (Day Cab). Kabinos pakaba 4 amortizatorių. Hidraulinis kabinos atvertimo mechanizmas. Išorinis saulės skydelis. Kabinos laipteliai dešinėje ir kairėje.
4.11. Sėdimų vietų skaičius (įskaitant vairuotoją) turi būti 2 (dvi).
4.12. Degalų bakas/ai turi turėti degalų sistemos separatorius ir kaitinimo elementus. Vienas arba daugiau maksimaliai didelės talpos degalų bakai, ne mažiau kaip 500 l talpos. AdBlue bakas ne mažesnis nei 60 l.
4.13. Variklio darbinis tūris ne mažiau 9000 cm3.
4.14. Variklio galia ne mažiau kaip 290 kW.
4.15. Sukimo momentas ne mažiau kaip 1900 Nm.
4.16. Pavarų dėžė turi būti robotizuota mechaninė pavarų dėžė, su automatiniu pavarų perjungimu be sankabos pedalo. Ne mažiau kaip 12 pavarų.
4.17. Darbinio veleno pavara (PTO) turi būti vienguba nuo pavarų dėžės. Turi būti rėmo nuleidimas įjungus PTO.
4.18. Varantieji ratai – antroji ir trečioji ašis.
4.19. Elektra valdomi šoninių langų kėlikliai. Tonuotas elektra šildomas priekinis stiklas visame plote. Galinė kabinos sienelė be lango.
4.20. Turi būti gamykliniai lengvojo lydinio (aliuminio) ratlankiai.
4.21. Priekinė ir galine važiuoklė su oro pagalvėmis.
4.22. Suslėgto oro sistemoje turi būti oro džiovintuvas ir šildytuvas, susidariusio kondensato stebėjimo ir įspėjimo sistema, padidintos talpos oro rezervuarai / papildomi oro rezervuarai ir padidinto našumo / 2 pakopų oro kompresorius (našumas laisvomis apsukomis ne mažiau kaip 250 l/min.).
4.23. Vairuotojo ir keleivio sėdynės turi būti su orine pakaba. Vairuotojo ir keleivio sėdynės turi turėti daugiakrypčio reguliavimo funkciją. Turi būti ranktūriai vairuotojo ir keleivio sėdynei. Sėdynių užvalkalai odiniai, priekinės sėdynės elektra šildomos.
4.24. Salonas turi turėti papildomą šilumos ir garso izoliaciją.
4.25. Turi būti variklio užvedimas ir gesinimas, PTO išjungimas ir įjungimas, avarinių žibintų įjungimas ir išjungimas, darbo žibintų įjungimas ir išjungimas valdomas neįlipus į vairuotojo kabiną.
4.26. Turi būti atbulinės eigos įspėjamasis signalas. Ašių apkrovos rodmenys prietaisų skydelyje.
4.27. Turi būti vairuotojo saugos oro pagalvė.
4.28. Turi būti šios automobilio valdymo ir saugumo sistemos:
4.28.1. odinis vairas kairėje pusėje su elektra valdomu vairo stiprintuvu. Vairo kampo ir atstumo reguliavimas;
4.28.2. elektroninė stabilumo sistema (ESC, ESP ar lygiavertė);
4.28.3. adaptyvi pastovaus greičio palaikymo sistema;
4.28.4. susidūrimo kaktomuša įspėjimo sistema (aktyvi);
4.28.5. važiavimo juostos palaikymo sistema (aktyvi);
4.28.6. slėgio padangose stebėjimo ir įspėjimo sistema;
4.28.7. vairuotojo dėmesingumo sekimo sistema;
4.28.8. kelio ženklų atpažinimo sistema;
4.28.9. kritulių jutiklis, įjungiantis stiklų valytuvus;
4.28.10. priekio, kairės ir dešinės pusės stebėjimo sistemos;
4.28.11. langų apiplovimo skysčio lygio indikacinė lemputė;
4.28.12. galinio vaizdo kamera;
4.28.13. elektroninis stovėjimo stabdis.
4.29. Dienos žibintai ir trumpieji žibintai turi būti automatiškai įsijungiantys / išsijungiantys. Tolimų šviesų asistentas (automatinis įjungimas / išjungimas). Priekiniai pagrindiniai artimųjų ir tolimųjų šviesų LED (šviesos diodų) žibintai. LED rūko žibintai. LED galiniai žibintai.
4.30. Turi būti tokia funkcinė įranga: borto kompiuteris (vidutinių, momentinių degalų sąnaudų, vidutinio greičio rodmenys ir kt.). Skaitmeninis prietaisų skydelis. Ne mažiau kaip du 12V ir USB lizdai salone (gamykliniai). Ne mažiau kaip vienas 24V lizdas salone. Elektroninė sąsaja, skirta papildomai įrangai pajungti (švyturėliai, išorinio apšvietimo žibintai). Suspausto oro išvestis salone. Nuotolinis orinės pakabos valdymas. FMS sąsaja.
4.31. Gamyklinis radijo imtuvas (grotuvas) turi būti su spalvotu ne mažiau kaip 12 colių ekranu, bevielis „Android auto“ ir „CarPlay“. Pagal „Bluetooth“ technologiją veikianti laisvų rankų įranga. Navigacijos sistema skirta sunkvežimiams.
4.32. Salone turi būti medžiaginiai originalūs kilimėliai bei papildomas guminių originalių kilimėlių komplektas. Turi būti skaitmeninis manometras. Ir padangų pripūtimo žarna 25 m. Suspausto oro pistoletas su žarna.
4.33. Veidrodėliai turi būti skaitmeniniai su dviem tik jiems skirtais ekranais salone.
4.34. Papildomi du fiziniai veidrodėliai kabinos priekio ir dešinės pusės stebėjimui.
4.35. Salono šildymas ir vėdinimas turi turėti automatinę klimato kontrolę.
4.36. Turi būti centrinis visų durelių užraktas su nuotoliniu valdymu (2 raktai su pulteliais).
4.37. Akumuliatorius ir jo įkrovimo sistema turi turėti padidintos galios generatorių, ne mažiau 150 A. Turi būti du 12V AGM technologijos akumuliatoriai, kurių kiekvieno talpa ne mažesnė kaip 210 Ah.
4.38. Turi būti įrengti du priekabos jungties lizdai 12 V ir 24 V.
4.39. Transporto priemonė turi būti visiškai sukomplektuota, su visais dokumentais bei priklausiniais: teisės aktuose nustatytus reikalavimus atitinkančiu pirmos pagalbos rinkiniu, gesintuvais, avarinio sustojimo ženklu, šviesą atspindinčia liemene. Transporto priemonė privalo būti taip sukomplektuota, kad ją būtų galima be papildomų priemonių eksploatuoti Lietuvos Respublikoje. Atsarginis ratas, tokių pat matmenų su tokia pačia padanga kaip ant automobilio sumontuotas priekinės ašies ratas ir visi įrankiai reikalingi ratui pakeisti. Su automobiliu pateikiamas tipo atitikties sertifikatas (COC). Automobilis pateikiamas užregistruotas teisės aktų nustatyta tvarka, t. y. visiškai sukomplektuotas ir užsakovo nurodytos įstaigos/ų vardu VĮ „Regitra“ įregistruotas (pagal įgaliojimą). 
4.40. Automobilyje turi būti naudojimosi juo instrukcija lietuvių kalba, kurioje turi būti nurodyta automobilio garantinio aptarnavimo atlikėjų adresai ir telefonų numeriai bei atliekamų garantinių aptarnavimų periodiškumas.
4.41. Transporto priemonei turi būti suteikta ne mažiau kaip 60 mėnesių ar 200 tūkst. km ridos (kas įvyks anksčiau) (įskaitant įrengimo muitinės veiklai vykdyti dalį). Kėbulo garantija nuo kiauryminio prarūdijimo nemažiau kaip 10 metų. 
4.42. Techninius transporto priemonės aptarnavimus 10 metų organizuoja ir atlieka tiekėjas savo sąskaita.
4.43. Pardavėjas ar jo įgaliotas atstovas privalo užtikrinti automobilio gamintojo numatytą techninę priežiūrą pardavėjo ar jo atstovo nurodytose automobilių techninės priežiūros dirbtuvėse Lietuvos Respublikoje (ne mažiau kaip 3 skirtinguose miestuose, tarp jų Kaune ir Klaipėdoje). 
4.44. Transporto priemonėje turi būti įdiegta telemetrinė kontrolės sistema (su aktyvuota SIM kortele, kurią pateiks LR muitinė) ji privalo būti suderinta su Muitinės naudojama programine įranga „FleetComplete“. Telemetrinė įranga nepanaikina ir neapriboja transporto priemonės garantijos.
4.45. Maksimalus išvystomas greitis ne mažiau 90 kilometrų per valandą.
4.46. MRKS operatorių darbo kabinoje turi būti įrengtas atskiros oro kondicionavimo sistemos su atskirais valdymais.
4.47. Kėbulo spalva balta. Transporto priemonė turės būti žymėta Perkančiosios organizacijos žymomis. Užrašai „Muitinė“ ir „Customs“ pagaminti iš šviesą atspindinčios baltos plėvelės. Šriftas PP MONUMENTUM EXTENDED. Lietuvos Muitinės ženklas spausdintas ant šviesą atspindinčios plėvelės. Kiti ženklinimo elementai tamsiai žalios (chaki) ir auksinės spalvos. Ženklinimui naudoti plėvelę, kurios gamintojo numatyta tarnavimo trukmė lauko sąlygomis – mažiausiai 5 metai. Ženklinimo eskizai pateikiami 4 priede. MRKS žymėjimo eskizas turi būti pateiktas derinimui su Perkančiąja organizacija iš anksto.
4.48. Transporto priemonėje turės būti įrengti mėlynos spalvos mirksintys LED žibintai (galingumas 25–30W), kurie tvirtinsis ant automobilio kabinos stogo ir transporto priemonės gale, mirksintys žibintai turi būti matomi 360° kampu. Stogo priekinėje dalyje švyturėlių šviečiantys užrašas „MUITINĖ“ (mėlynos raidės baltame fone, raidžių aukštis 70–80 mm). Užrašai turi įsijungti kartu su automobilio stovėjimo (gabaritų) šviesomis su galimybe išjungti atskirai.  Ant automobilio priekinių  grotelių sumontuoti papildomai du mėlynos spalvos LED švyturėliai, įjungiami kartu su pagrindiniais (ant stogo esančiais) švyturėliais. Visa sumontuota šviesos signalizacijos įranga (visuma) turi atitikti JT/EEK normos R65 reikalavimus. Sumontuotas (po variklio dangčiu, už priekinių grotelių) garsiakalbis (100 W). Vairuotojo skyriuje sumontuotas garsinės įrangos stiprintuvas (min 100 W) ir mikrofonas. Skiriamųjų ženklų bei specialiųjų garso ir šviesos signalų išdėstymas turi būti iš anksto suderintas su Perkančiąja organizacija.  
4.49. Skenavimo įrenginio valdymui turi būti įrengta kabina su 2 darbo vietomis operatoriams, atskirai nuo transporto priemonės vairuotojo kabinos. MRKS važiavimo kontrolė skenavimo metu  gali būti vykdoma iš operatorių darbo vietų arba iš transporto priemonės vairuotojo kabinos.
4.50. Transporto priemonė turi būti aprūpinta išoriniais šviesos šaltiniais, užtikrinančiais tinkamą radiacinės saugos zonos apšvietimą tamsuoju paros laiku.
4.51. Skenavimo įrenginys, kiti sistemos parengimo darbui arba transportavimui įrenginiai turi būti valdomi hidraulinių arba elektrinių pavarų pagalba. Jų valdymą turi užtikrinti vienas operatorius vairuotojo kabinos arba / ir iš išorinės valdymo spintos. Taip pat turi būti numatytas avarinis šių įrenginių valdymas rankiniu būdu.
4.52. MRKS išorėje turi būti įrengtas įspėjamasis skenavimo režimo įjungimo / išjungimo signalizavimas, garso komandų ir pavojaus signalo perdavimo garsiakalbis su atitinkamai suderintais šviesos signalais (šviesoforo principu).
4.53. Turi būti įrengtas tiesioginis balso ryšys tarp operatorių ir transporto priemonės vairuotojo darbo vietų. Balso ryšiui užtikrinti gali būti naudojamas SMRRT radijo ryšys, šiuo atveju 1 papildoma radijo stotelė turi būti sumontuota vairuotojo kabinoje.
4.54. Operatorių darbo patalpa turi atitikti galiojančias higienos normas. Operatorių darbo patalpoje turi būti įrengtas langas.
4.55. Dirbant MRKS autonominio energijos maitinimo režime (nuo elektros generatoriaus) operatorių kabinoje turi būti užtikrintas atitinkantis sanitarinėms normoms minimalus garso ir vibracijos lygis atsižvelgiant į 2004 m. kovo 2 d. Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro įsakymo Nr. A1-55/V-91 „Dėl darbuotojų apsaugos nuo vibracijos keliamos rizikos nuostatų patvirtinimo“ (Suvestinė redakcija nuo 2014-11-01), 2005 m. balandžio 15 d. Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro įsakymo  Nr. A1-103/V-265 „Dėl darbuotojų apsaugos nuo triukšmo keliamos rizikos nuostatų patvirtinimo“ (Suvestinė redakcija nuo 2013-11-01) reikalavimus. 
4.56. MRKS sumontuoto elektros generatoriaus degalų talpose dyzelino kiekis turi būti pakankamas užtikrinant sistemos darbą autonominiame režime, esant maksimaliam apkrovimui, ne mažiau kaip 48 valandų.
4.57. Siekiant stebėti įvažiavimą į kontroliuojamą zoną, skenavimo arką, transporto priemonės aplinką ir tikrinimo zonos perimetrą (įskaitant operatorių patalpas) turi būti įrengta spalvoto vaizdo stebėjimo kamerų sistema. Vaizdo signalas turi būti perduodamas į monitorių, kuris turi būti įrengtas operatoriaus darbo vietoje. Vairuotojo kabinoje turi būti įrengtas monitorius aplinkos kontrolės vaizdo stebėjimui.
4.58. Turi būti pateiktas SMRRT stotelių komplektas, kurį sudaro 1 stacionari ir 2 nešiojamos radijo stotelės (1 papildoma nešiojama, jei siūlomas 4.16 p. nurodytas sprendimas). Operatorių kabinoje turi būti sumontuota stacionari SMRRT stotelė ir 2 nešiojamų SMRRT stotelių maitinimo blokai. SMRRT techniniai parametrai nurodyti šios techninės specifikacijos 3 priede. Prieš sumontuojant SMRRT stoteles į MRKS, jos turi būti pateiktos Perkančiajai organizacijai ryšio kanalams VRM IRD suprogramuoti. 

5. REIKALAVIMAI TIKRINAMŲ AUTOMOBILIŲ PAKĖLIMO PLATFORMAI IR PRIEKABAI
5.1. Reikalavimai mobiliai pakėlimo platformai.
5.2. Pakėlimo platforma turi veikti lauke, visais metų laikais, esant sausoms ar drėgnoms oro sąlygomis.
5.3. Platforma turi būti 2 ašių, o važiuoklės plotis ne daugiau kaip 2000 mm.
5.4. Platformos matmenys: aukštis – ne daugiau 700 mm, plotis – 2000 - 2500 mm, ilgis – 4000 - 4500 mm.
5.5. Užvažiavimas ant platformos turi būti vientisas per visą platformos ilgį, plotis nuo 2000 iki 2500 mm. Užvažiavimo rampų pakėlimas ir nuleidimas turi būti valdomas automatiškai. Rampos privalo automatiškai pasikelti ir nusileisti, saugiam ir patogiam transportavimui.
5.6. Rampos ir platformos paviršiai turi būti neslidūs, užtikrinantys kiek įmanomą didesnį sukibimą.
5.7. Automobilio užvažiavimo / nuvažiavimo kampas ant platformos negali būti didesni nei 10 laipsnių.
5.8. Platforma turi turėti savaeigę pavarą, kurios judėjimą turi užtikrinti elektros varikliai.
5.9. Platformos energijos šaltinis baterijos, kraunamos integruotu baterijų krovikliu.
5.10. Ratai turi būti guminiai, užtikrinantys sukibimą žiemos sąlygomis.
5.11. Platformos keliamoji gale ne mažiau kaip 5 tonos.
5.12. Platforma turi būti valdoma nuotoliniu būdu.
5.13. Turi būti 2 greičių pasirinkimas: 1 greitis – 6 m/min; 2 greitis – 15 m/min.
5.14. Abi platformos ašys turi būti varančios ir vairuojančios ašys. Vairavimo mechanizmas turi vykti visomis kryptimis: pirmyn, atgal, į šonus ar įstrižai. Platforma turi suktis vietoje.
5.15. Pakėlimo platforma turi turėti 4 hidraulinius cilindrus jos stabilizavimui valdomus nuotoliniu būdu.
5.16. Platformos saugumo sistema turi būti aprūpinta jutikliais iš visų pusių neleidžiančiais įvykti susidūrimui su kliūtimi.
5.17. Platforma turi turėti EN ir CE sertifikatus.
5.18. Reikalavimai  priekabai, skirtai lengvųjų transporto priemonių skenavimui: 
5.19. Priekaba su 2 (dviem) ašimis skirta lengvųjų automobilių transportavimui.
5.20. Automobilio užvažiavimo / nuvažiavimo kampas ne daugiau 5 laipsnių.
5.21. Priekabos matmenys: plotis – ne mažiau 2000 mm, ilgis – ne mažiau 4500 mm.
5.22. Priekabos paviršius turi būti neslidus, užtikrinantis kiek įmanomą didesnį sukibimą.
5.23. Priekabos pakaba turi turėti 4 (keturias) oro pagalves ir 4 (keturis) amortizatorius.
5.24. Priekaboje turi būti įrengtas elektroninis nuotolinis važiuoklės aukščio valdymas. Važiuoklė turi būti valdoma 2 (dviem) oro kompresoriais su suspausto oro rezervuaru / ais.
5.25. Elektroniniam valdymui turi būti naudojamas energijos šaltinis baterija / os. Ne mažiau 75 Ah talpos, su integruotu baterijų krovikliu.
5.26. Priekaboje turi būti įrengta saugumo sistema, kurios apsauginiai vožtuvai saugo nuo netikėto aukščio pasikeitimo.
5.27. Priekabos maksimali masė ne daugiau kaip 3500 kg.
5.28. Priekabos keliamoji galia ne mažiau kaip 2500 kg.
5.29. Priekaboje turi būti važiavimo stabdžiai ir rankinis stabdis.
5.30. Turi būti įrengta išorinė suspausto oro padavimo jungtis papildomam suspausto oro tiekimui į visas oro pagalves.
5.31. Priekaba turi atskirą tempimo įrenginį, kurio tempimo galia ne mažesnė nei 2 t. Varomas ne mažiau kaip 24 V elektros varikliu, kurio galia ne mažesnė nei 0,4 kW, maitinamas AGM baterijų, kurių talpa ne mažesnė kaip 35 Ah. Tempimo greitis ne mažesnis kaip 5 km/h. Įveikiama įkalnė su 1500 kg kroviniu ne mažiau kaip 5 proc. Turi turėti integruotą baterijų kroviklį.
5.32. Su priekaba pateikiamas „CoC“ sertifikatas. 

6. REIKALAVIMAI SISTEMOS JONIZUOJANČIOS SPINDULIUOTĖS ĮRENGINIAMS
6.1. Sistemos paruošimo ir paleidimo laikas neturi užtrukti ilgiau kaip 30 minučių. Praėjus 30 minučių nuo šaltojo paleidimo visi sistemos parametrai turi veikti pagal numatytuosius techninius reikalavimus.
6.2. MRKS turi veikti 24 valandas per dieną ir 7 dienas per savaitę, neįskaitant laiko, reikalingo planinei techninei priežiūrai atlikti.
6.3. MRKS turi palaikyti nuolatinį 24 valandų darbinį režimą veikiant didžiausiu galingumu.
6.4. MRKS turi veikti esant temperatūrai nuo -30˚ C iki +45˚ C.
6.5. Oro krituliai ir saulės spinduliai neturi sugadinti MRKS dalių ir neturi daryti įtakos skenavimo kokybei.
6.6. MRKS pilnam aptarnavimui ir darbo užtikrinimui dirbant mobiliuoju režimu turi pakakti dviejų operatorių, dirbant stacionariuoju režimu – vieno operatoriaus.
6.7. MRKS elektros maitinimo valdymas turi turėti automatinį arba rankinį atitinkamo elektros energijos šaltinio pasirinkimą.
6.8. Reikalavimai jonizuojančios spinduliuotės generatoriui ir detektorių arkai:
6.8.1. MRKS turi naudoti tik jonizuojančios spinduliuotės generatorių. Jonizuojančios spinduliuotės generavimui turi būti naudojamas linijinis elektronų greitintuvas arba bet kuri kita lygiavertė technologija. Negalima naudoti šaltinių skleidžiančių radioaktyviuosius izotopus ir neutronus.
6.8.2. Jonizuojančios spinduliuotės šaltinis turi generuoti nuo 3 MeV iki 6 MeV galingumo rentgeno spindulius skvarbai bei organinių ir neorganinių medžiagų diskriminacijai užtikrinti. Dvigubos energijos skenavimo režimas turi veikti tiek mobiliame, tiek stacionariame skenavimo režimuose.
6.8.3. MRKS turi užtikrinti skenavimą transporto priemonėms arba MRKS judant nuo 3 km/h iki 10 km/h greičiu:
6.8.4.     Radiografinių vaizdų kokybė turi atitikti toliau pateikiamus reikalavimus:
6.8.5. maksimali skvarba: ≥ 300 mm plienas;
6.8.6. skiriamoji geba (plieno vielos aptikimas ore) – nemažiau nei 1 mm diametro plieno viela;
6.8.7. vaizdo kokybės rodiklis (IQI): MRKS turi pasiekti ne blogesnį nei 1 % vaizdo kokybės rodiklį (IQI) naudojant 500 mm x 500 mm matmenų plieninę plokštę, kurios storis D yra lygus 100 mm. Turi būti galimybė identifikuoti ploną 100 mm x 300 mm matmenų plieninę plokštę, kurios storis d lygus 1 mm, kai ji patalpinta už D storio plieno plokštės. Vaizdo kokybės rodiklis IQI apskaičiuojamas: IQI = (d / D) x 100%;
6.8.8. Vidiniai skenavimo tunelio išmatavimai turi būti ne mažesni, kaip: plotis – 2,6 m, aukštis nuo žemės paviršiaus – 4,5 m.
6.8.9. Detektorių gyvavimo periodas (life time) turi būti ne mažesnis nei 10 metų ir neturi priklausyti nuo sukauptos rentgeno spinduliavimo dozės.
6.8.10. MRKS skleidžiamos spinduliuotės (skenavimo) apatinė riba turi būti ne aukščiau 0,25 metro.

7. REIKALAVIMAI RADIOGRAFINIŲ VAIZDŲ APDOROJIMUI
7.1. Rentgenogramų apdorojimas:
7.1.1.  MRKS turi būti įrengtos 2 KDV skirtos MRKS valdymui ir rentgenogramų analizei atlikti. Taip pat turės būti įrengta 1 nuotolinė rentgenogramų analizės darbo vieta Perkančios organizacijos nurodytose patalpose.
7.1.2. Taikomoji programinė įranga turi atlikti šiuos veiksmus: realiuoju laiku priimti radiografinį vaizdą, realiuoju laiku stebėti sistemos būklę, valdyti lokalią duomenų bazę, užtikrinti sistemos apsaugą. Taikomosios programinės įrangos vartotojo sąsaja neturi reikalauti KDV administratoriaus teisių.
7.1.3. Rentgenogramų apdorojimo stotis turi turėti didelio našumo kompiuterinę sistemą su daugiafunkcio veikimo galimybe greitai (be trikdžių) apdoroti kiekvienos nuskenuotos transporto priemonės rentgenogramą.
7.1.4. Rentgenogramų apdorojimo sistema turi gebėti nuskenuotą vaizdą atvaizduoti nemažiau kaip 65536 pilkų pustonių.
7.1.5. MRKS turi būti įdiegtas patogus naudojimui rentgenogramų analizės įrankis, atitinkantis tiekėjo turimą naujausią versiją, kuris galėtų atlikti šias minimalias funkcijas:
7.1.5.1. pasirinkti rentgenogramos spalvų paletę tarp juodai-baltos arba pseudo-spalvų vaizdo (mažiausiai dešimties derinių paletė);
7.1.5.2. didinti (sumažinti) visą vaizdą arba pasirinktą vaizdo vietą 1/4´, 1/2×, 1×, 2×, 4× karto;
7.1.5.3. reguliuoti vaizdo ryškumą ir kontrastą;
7.1.5.4. naudoti automatinius skaitmeninius filtrus visos rentgenogramos vaizde ir operatoriaus pasirinktose vietose;
7.1.5.5. siekiant pažymėti įtartinas vietas daryti žymes ir rašyti tekstines pastabas ant rentgenogramos nepakeičiant originalaus (angl. RAW image) failo. Tokios žymės ir pastabos turi būti išsaugomos kartu su skenuotu vaizdu. Turi būti numatyta galimybė išsaugoti/atspausdinti vaizdą kartu su padarytomis žymomis ir pastabomis;
7.1.5.6. peržiūrėti originalų (angl. RAW image) ir skaitmeniu būdu apdorotą vaizdą tame pačiame monitoriuje siekiant juos sulyginti.
7.1.5.7. rodyti spalvas pagal jų atspalvio intensyvumą skaitmeninėje išraiškoje;
7.1.5.8. turi būti įdiegta radiogramos vaizdų konvertavimo priemonė siekiant eksportuoti rentgenogramos vaizdą *.JPEG, *.TIFF ir *.BMP formato vaizdus neprarandant originalios vaizdo kokybės.
7.1.6. Kompiuterinių aplikacijų vartotojo sąsajos (angl. user interface) turi būti lietuvių kalba.
7.1.7. Lokaliame duomenų bazės serveryje turi būti įdiegtas RAID tipo diskų valdiklis prie kurio prijungti diskai sukonfigūruoti pagal RAID 10 reikalavimus. Diskuose būtų saugomi kiekvienos stebėjimo procedūros duomenys (rentgeno spinduliuotės vaizdas, duomenų forma ir gabenimo dokumentai). Diske turi būti vietos ne mažiau kaip 10 000 skenavimo bylų įskaitant ir skenavimo vaizdus.
7.1.8. Skenavimo bylų duomenys turi būti archyvuojami tam dedikuotuose serverių diskuose ar jų skirsniuose arba magnetinėje juostelėje.
7.1.9. Prie įrangos (kompiuterinių darbo vietų) turi būti prijungtas nenutrūkstamo maitinimo šaltinis (angl. UPS), sutrikus elektros energijos tiekimui užtikrinantis nenutrūkstamą energijos tiekimą ne mažiau 10 minučių. Per šį laikotarpį automatiškai turi pasileisti MRKS elektros generatorius užtikrindamas nepertraukiamą MRKS veiklą.
7.1.10. Sisteminė programinė įranga: operacinė sistema turi būti „Microsoft Windows“ (naujausia Windows versija pristatymo metu) versijos arba kita lygiavertė. Kompiuterinės įrangos sisteminė, taikomoji ir specialioji programinė įrangą visą garantinį priežiūros laikotarpį turi būti aktualios versijos (periodiškai diegiami gamintojo kaupiamieji saugos atnaujinimai).
7.1.11. Turi būti įdiegtas rentgenogramų konvertavimo įrankis suteikiantis galimybę automatiškai ir / arba rankiniu būdu konvertuoti duomenis į PMO sukurtą UFF 3.0 rentgenogramų formatą, kurio pagrindiniai reikalavimai nurodyti PMO svetainėje: World Customs Organization.
7.2. Skenuojamų medžiagų atskyrimas:
7.2.1. MRKS turi atskirti organines, neorganines medžiagas lengvuosius ir sunkiuosius metalus. Sistema taip pat turi atskirti ir klasifikuoti skenuojamas medžiagas į skirtingas medžiagų grupes, priklausomai nuo jų medžiagų skirstymo pagal atominį skaičių. Krovinys vaizduojamas atpažįstamomis spalvomis nustatytomis pagal paruoštas lenteles:
7.2.1.1. Oranžinė spalva – žymi organines medžiagas;
7.2.1.2. Žalia spalva – žymi lengvuosius metalus;
7.2.1.3. Mėlyna spalva – žymi neorganines medžiagas;
7.2.1.4. Purpurinė spalva – žymi sunkiuosius metalus.
7.3. Kiekviena skenuojama transporto priemonė turi būti automatiškai nufotografuojama prieš skenavimą. Fotografavimo procedūra turi būti programiškai suderinta su skenavimo įranga.
7.4. Kiekvienam skenavimui turi būti formuojama atskira byla. Kiekviena byla turi turėti savo unikalų numerį, kuris turi būti sudarytas iš MRKS identifikacinio numerio, datos ir laiko, eilės numerio. Bylą turi sudaryti:
7.4.1. tikrinamo objekto vaizdo (vilkiko kabinos, lengvojo automobilio ar mikroautobuso kėbulo ir pan.) spalvotos nuotraukos;
7.4.2. vaizdo apdorojimo priemonėmis neapdoroto tikrinamojo objekto radiogramos vaizdo (angl. RAW image);
7.4.3. vairuotojo registracijos pažymėjimo, transporto priemonės registracijos dokumentų ir gabenamų prekių dokumentų (jei gabenamos prekės) kopijų;
7.4.4. kiekvienos bylos metaduomenys.

8. REIKALAVIMAI KDV
8.1. MRKS operatorių patalpoje turi būti įrengta techninė įranga ir jos veikimui reikalinga infrastruktūra, kurios pagalba bus užtikrinamas skenavimo proceso valdymas, MRKS būsenos stebėjimas, nuskenuotų vaizdų apdorojimas, jų išsaugojimas, ryšio užtikrinimas, MRKS išorės ir vidaus vaizdo stebėjimas su jo išsaugojimu.
8.2. Nuotolinei vaizdo analizei, Perkančiajai organizacijai, turės būti pateikta viena, tokių pačių kaip MRKS KDV parametrų, kompiuterį su dviem monitoriais komplektą.
8.3. Skenavimo procesas turi būti kontroliuojamas MRKS valdymo kompiuterio.
8.4. MRKS generuojamų rentgenogramų apdorojimo, analizės, perdavimo ir saugojimo, ryšio įrangos infrastruktūrą turi sudaryti:
8.4.1. Kompiuterinė įrangai, kuri turi atitikti šiuos minimalius keliamus reikalavimus:
8.4.1.1. kompiuterinė įranga turi užtikrinti darbo našumą ir kokybę, palaikyti visas reikalingas užduotis bei sparčiai apdoroti kiekvieno skenavimo vaizdą t. y. procesoriaus našumas turi būti ne mažesnis kaip: 20 000 taškų pagal PassMark testų rezultatus, remiantis http://www.cpubenchmark.net procesorių palyginimo testais;
8.4.1.2. operatyvinės atminties (RAM) ne mažiau kaip 64GB ir naudoti SSD technologijos arba greitesnius kaupiklius;
8.4.1.3. kompiuteris turi skleisti ne didesnį kaip 55 dBA triukšmą;
8.5. Operatorių kompiuterinės darbo vietos turi būti aprūpintos ne mažiau kaip dviem 27“ įstrižainės su neblizgiomis IPS technologijos matricomis bei ne mažesnės kaip  3840×2160 pikselių 60 Hz raiškos monitoriais, iš kurių vienas yra skirtas radiografinių vaizdų peržiūrai, kitas – rentgenogramų analizei ir reikalingos informacijos pateikimui.
8.6. Operatoriaus kompiuterių vaizdo apdorojimo posistemė turi gebėti pateikti rentgenogramų vaizdą į du ne mažesnės kaip 3840x2160/60Hz raiškos monitorius 16 bitų gyliu (kad galėtų perteikti 6.1.4. aprašytą vaizdą).
8.7. Turi būti įrengtas lokalus serveris, skirtas radiografinių vaizdų apdorojimui ir kaupimui, ir turintis užtikrinti sklandų sistemos veikimą 7x24h režimu (lokalus vaizdų archyvas ne mažiau 3 mėn.).
8.8. Vidinių naudotojų administravimas turės būti vykdomas MS Active Directory priemonėmis, o duomenų mainai įgyvendinami taikant Supaprastintos kreipties į katalogus protokolą (Lightweight Directory Access Protocol – LDAP) arba SOAP žiniatinklio paslaugas. 
8.9. Turi būti pateiktas vienas daugiafunkcinis spalvoto skenavimo ir spalvoto spausdinimo įrenginys gebantis spausdinti bei skenuoti A4 formato dokumentus ne blogesne kaip 600x600 dpi geba ir dirbantis tinklo režimu.

9. REIKALAVIMAI INTEGRACIJAI SU KITOMIS SISTEMOMIS
9.1. Pagal atskirą Perkančiosios organizacijos nurodymą MRKS turės būti integruota su kitomis LRM informacinėmis sistemomis laikantis žemiau išdėstytų taikomųjų programų integravimui keliamų reikalavimų.
9.2. Duomenų mainai turės būti realizuojami, taikant SOAP ir naudojant XML formato pranešimus žiniatinklio paslaugų pagalba asinchroniniu būdu, užklausos/atsakymo principu (request/response). Suderinus su Perkančiąja organizacija, duomenų mainams įgyvendinti gali būti taikomas ir (arba) REST protokolas, ir (arba) JSON formato pranešimai. Įgyvendinama sąsaja turi būti specifikuota aiškiai ir detaliai aprašant duomenų mainams naudojamų pranešimų struktūras, operacijas, o taikant kodavimą aprašyti naudojamas kodavimo technologijas ir algoritmus, bei instrukcijas tokių duomenų dekodavimui audito ar stebėsenos tikslams. Sąsajoms su Integruotos MIS posistemiais turi būti parengtos tų sąsajų specifikacijos, atlikti kūrimo (komunikavimui tarp naujos sistemos ir ESB) ir testavimo darbai, naudojant Tiekėjo parengtus imitatorius.
9.3. Veiklos procesuose dalyvaujančios IS gali būti traktuojamos kaip informacinių paslaugų teikėjos ir/arba jų naudotojos, kurios tarpusavyje keičiasi duomenimis, naudodamos iš anksto apibrėžtus ir tarpusavyje suderintus pranešimus bei ryšio protokolus.
9.4. Technologiniam SOA principų įgyvendinimui naudojama kompanijos Software AG sukurta webMethods jungiančioji programinė įranga. Jos panaudojimas ir leidžia įgyvendinti vieną iš pagrindinių architektūrinių principų – duomenų mainai tarp MIS informacinių posistemių vykdomi per jungiančiąją programinę įrangą.
9.5. Duomenų mainų tarp dviejų informacinių sistemų procesą sudaro tokie žingsniai:
9.5.1. sistema X paruošia pranešimą. Šiame pranešime yra ne tik duomenys, kuriuos norima perduoti sistemai Y, bet ir metaduomenys, aprašantys patį pranešimą. Juose nurodomas pranešimo unikalus identifikatorius, vardas, tipas, siuntėjas, gavėjas ir kt. Toks pranešimas perduodamas jungiančiajai programinei įrangai, iškviečiant atitinkamą tinklinę paslaugą;
9.5.2. jungiančioji programinė įranga analizuoja gautą pranešimą – tikrinama ar jo tipas yra registruotas sistemoje, ar jis atitinka atitinkamą struktūrą, nustatoma, kam tas pranešimas adresuotas ir kaip jį perduoti nurodytai sistemai. Jei pranešimas atitinka nustatytus kriterijus, procesas vykdomas toliau;
9.5.3. pranešimas išsaugomas lokalioje duomenų bazėje;
9.5.4. pranešimas išsaugomas elektroninių dokumentų ir pranešimų saugykloje;
9.5.5. nustatomas pranešimo perdavimo būdas ir atliekama jo transformacija, jei tokios reikia;
9.5.6. pranešimas perduodamas sistemai Y, iškviečiant atitinkamą tinklinę paslaugą.

10. REIKALAVIMAI RYŠIŲ TINKLO IŠPLĖTIMUI
10.1. MRKS turi būti įrengta nuotolinio ryšio įranga, užtikrinanti duomenų perdavimo ryšį dirbant ne muitinės poste. Įranga turi atitikti ne žemesnius techninius reikalavimus, nei pateikti techninės specifikacijos 2 priede. MRKS turi būti sumontuota išorinė nekryptinė LTE antena su SMA jungtimi, užtikrinanti ne mažesnį nei 6 dBi stiprinimą, bei galinti tinkamai dirbi -30 °C iki +45 °C temperatūros sąlygomis.
10.2. MRKS turi būti įrengta LTE ryšio įranga, užtikrinanti duomenų perdavimą MRKS dirbant muitinės posto teritorijoje. SIM kortelę duomenų perdavimui pateiks Perkančioji organizacija.
10.3. Turi būti pateikta pilnai valdoma aktyvi ir pasyvi ryšio bei duomenų perdavimo įranga.
10.4. MRKS VKT duomenų ir balso komunikacijoms įrengiama struktūrizuota kabelinė sistema, kuri turi atitikti ne žemesnės kaip 6 kategorijos kabelių sistemos reikalavimus.
10.5. Telekomunikacijų sistemai instaliuoti turi būti naudojamas kabelis, kuris atitiktų reikalavimus nustatytus EN50173, ISO/IEC 11801 Class D 100 omų 6 kategorijos kabeliui.
10.6. MRKS VKT kabelinės sistemos instaliavimo darbai atliekami vadovaujantis 2004 m. vasario 12 d. Lietuvos Respublikos sveikatos apsaugos ministro įsakymu  Nr. V-65 „DĖL LIETUVOS HIGIENOS NORMOS HN 32:2004 „DARBAS SU VIDEOTERMINALAIS. SAUGOS IR SVEIKATOS REIKALAVIMAI“ PATVIRTINIMO (suvestinė redakcija nuo 2011-03-30), 2002 m. gruodžio 5 d.  Lietuvos Respublikos priešgaisrinės saugos įstatymu Nr. IX-1225 (Suvestinė redakcija nuo 2019-01-01).
10.7. MRKS VKT kabelinės sistemos instaliavimo darbai atliekami vadovaujantis Elektros įrenginių įrengimo bendrosiomis taisyklėmis ir priešgaisrinės saugos reikalavimais. KDV turi užtikrinti  saugias kompiuterių technikos eksploatavimo bei darbo sąlygos,  Lietuvos Respublikoje galiojančias darbo su kompiuteriu higienos normas. 
10.8. Reikalavimai kabelių sistemai
10.8.1. Kiekvienos KDV prijungimo vietoje turi būti numatytas:
10.8.1.1. kompiuterio prijungimas prie kompiuterių elektros maitinimo tinklo;
10.8.1.2. kompiuterio prijungimas prie MRKS VKT;
10.8.2. MRKS kiekvienos KDV prijungimo vietoje numatomi kompiuterio maitinimo 220 V įtampos 3 lizdų blokas su įžeminimu – 1 vnt. ir  triguba rozetė su RJ45 lizdais kompiuteriui prijungti.
10.8.3. MRKS operatorių kabinoje įrengiamos komutacinės spintos su MRKS VKT įranga.
10.8.4. MRKS operatorių patalpoje įrengiamos komutacinės spintos su atitinkama nuotolinio ryšio įranga, prisijungimui nuotoliniu būdu prie VKT. 

11. REIKALAVIMAI VAIZDO STEBĖJIMO SISTEMAI
11.1. Siekiant stebėti sistemos kontroliuojamą zoną, jos perimetrą, privažiavimą prie MRKS, nuvažiavimą iš jos ir MRKS aplinką turi būti įrengta spalvoto vaizdo stebėjimo kamerų (ne mažiau kaip „Full HD“ rezoliucijos) sistema.
11.2. Vaizdas turi būti matomas pilnu vaizdo kamerų pajėgumu, nemažinant vaizdo kokybės realaus laiko režimu.
11.3. Vaizdo signalas turi būti perduodamas į monitorių, kuris turi būti įrengtas operatorių kabinoje ir įrašomas į skaitmeninį vaizdo įrašymo įrenginį.
11.4. Vaizdo įrašymo įrenginio atminties talpa turi būti apskaičiuota taip, kad užtikrintų visų vaizdo kamerų įrašų saugojimą ne mažiau kaip 3 mėnesius.
11.5. Darbinių temperatūrų diapazonas lauke įrengtoms vaizdo kameroms nuo -30ºC iki +45ºC;
11.6. Apsaugos nuo aplinkos poveikio klasė ne mažesnė negu IP66.
11.7. Filmavimo trukmė – MRKS paleidimo bei darbo metu – nepertraukiamai.
11.8. Reikalavimai vaizdo duomenų talpyklai:
11.8.1. Skaitmenins vaizdo įrašymo įrenginys turi būti pakankamas, kad galėtų įrašyti ir kaupti vaizdo duomenis, užfiksuotus visomis vaizdo kameromis Full HD kokybės formatu filmuojant 24 valandas per parą, 90 kalendorinių dienų iš eilės.
11.8.2. Turi būti vaizdo įrašų eksportavimo funkcija į išorinę USB laikmeną.
11.8.3. Darbo režimai: įrašymas, stebėjimas realiu laiku, įrašo paieška ir kopijavimas su rodoma data ir laiku kada jis buvo padarytas.
11.8.4. Jei programinė įranga licencijuojama, turi būti pateikta ne mažiau nei 1 licencija. Licencija turi galioti neribotą laiką visą vaizdo ir garso fiksavimo paslaugos terminą.
11.8.5. Jei testuojant vaizdo fiksavimo sistemą paaiškėja, kad tiekėjas nurodė nepakankamą įrangos kiekį ir sklandžiam vaizdo perdavimo sistemos veikimui reikalinga papildoma, tiekėjo nenurodyta įranga, Tiekėjas papildomai ją įrengia savo lėšomis ir perduoda Perkančiajai organizacijai.

12. REIKALAVIMAI RADIACINEI SAUGAI
12.1. MRKS turi atitikti šiuos standartus ir reikalavimus (tiekėjas turi pateikti kompetentingų institucijų išduotų dokumentų, patvirtinančių šias atitiktis, tinkamai patvirtintas kopijas) numatytus:
12.1.1. Pagrindiniame darbuotojų ir gyventojų sveikatos apsaugos nuo jonizuojančiosios spinduliuotės standarte. Tarybos direktyva 96/29/EURATOM, 1996 m. gegužės 13 d., Nr. L 159. 39 tomas. 
12.1.2. Lietuvos Respublikos radiacinės saugos įstatyme. Šis įstatymas nustato radiacinės saugos teisinius pagrindus, leidžiančius apsaugoti žmones ir aplinką nuo žalingo jonizuojančiosios spinduliuotės poveikio. Jis taip pat nustato veiklos įteisinimo sąlygas Vyriausybės patvirtintų veiklos su jonizuojančiosios spinduliuotės šaltiniais įteisinimo taisyklių (2 p.) nustatyta tvarka.
12.1.3. Lietuvos higienos normoje HN 73:2018  ,,Pagrindinės radiacinės saugos normos“, pavirtintoje Lietuvos Respublikos sveikatos apsaugos ministro 2001 m. gruodžio 21 d. įsakymu Nr. 663 (suvestinė redakcija nuo 2018-11-30–2022-01-31).
12.1.4. Lietuvos higienos normoje HN 86:2005 „Radiacinės ir fizinės saugos reikalavimai naudojant nemedicininės paskirties jonizuojančiosios spinduliuotės šaltinius“, patvirtintoje Lietuvos Respublikos sveikatos apsaugos ministro 2005 m. rugsėjo 19 d. įsakymu Nr. V-715 (Lietuvos Respublikos sveikatos apsaugos ministro 2014 m. birželio 30 d. įsakymo Nr. V-749 redakcija). 
12.2. MRKS turi atitikti visus tokios rūšies įrenginių naudojimui keliamus radiacinės saugos ir jonizuojančios spinduliuotės šaltinių fizinės saugos reikalavimus, turėti visus, įrangos turinčios jonizuojančiosios spinduliuotės šaltinį naudojimui, būtinus leidimus pagal Lietuvos Respublikoje galiojančius darbo su jonizuojančios spinduliuotės šaltiniais teisės aktus.
12.3. MRKS radiacinė sauga turi atitikti šiuos reikalavimus:
12.3.1. kontroliuojama radiacinės saugos zona turi būti ne didesnė nei 40 metrų (ilgio) ir 30 metrų (pločio). 
12.3.2. kontroliuojama zona turi būti aptverta ir pažymėta specialiaisiais kilnojamaisiais ženklais.
12.4. MRKS turi būti įrengtas įspėjamasis skenavimo režimo įjungimo-išjungimo signalizatorius, garso komandų ir pavojaus signalo ir garsinės informacijos perdavimo garsiakalbis, automatinė nustatyto turinio pranešimų perdavimo sistema, bei judesio davikliai, suveikus kuriems balsu būtų informuojama apie patekimą į radiacinės saugos (kontroliuojamą) zoną.
12.5. MRKS viduje ir išorėje turi būti įrengti sistemos avarinio išjungimo mygtukai, kuriuos paspaudus spindulių generavimas bei skenavimas yra nedelsiant išjungiami. Minėtieji mygtukai privalo būti ryškios spalvos ir aiškiai pažymėti.
12.6. Apsauga nuo nesankcionuoto priėjimo prie pagrindinių MRKS dalių ir operatorių patalpų turi būti realizuota mechaninėmis priemonėmis. 
12.7. Turi būti pakankamas skaičius įspėjamųjų lempučių ir signalų, žyminčių ir atskiriančių jonizuojančios spinduliuotės sistemos būseną: spinduliai įjungti/išjungti ar veikia budėjimo režimu.
12.8. Operatorių darbo vietoje turi būti įrengta dozimetrinė aparatūra su dozės galios viršijimo signalizacija. Papildomai turi būti pateiktas ES sertifikuotas ir Lietuvos Respublikoje metrologiškai patikrintas nešiojamas dozės galios matavimo prietaisas, kurio pagalba operatoriai galės atlikti jonizuojančios spinduliuotės lygio matavimus sistemos darbo metu radiacinės saugos zonos perimetre ir už jo.

13. REIKALAVIMAI GARANTINEI RIEŽIŪRAI
13.1. MRKS garantinės priežiūros apimtis: 
13.1.1. Teikiama ne mažesnė kaip 10 metų (120 mėnesių) garantinė priežiūra nuo MRKS priėmimo–perdavimo akto pasirašymo. 
13.1.2. Turi būti teikiama nemokama MRKS garantinė priežiūra pagal gamintojo eksploatavimo ir priežiūros instrukciją:
13.1.2.1. MRKS darbo atkūrimas visiško arba dalinio funkcionavimo sutrikimo atvejais, įskaitant sutrikimus, atsiradusius dėl gedimų MRKS naudojamoje infrastruktūroje arba dėl klaidų programinėje įrangoje;
13.1.2.2. pagalba Perkančiosios organizacijos specialistams MRKS priežiūros ir naudojimo klausimais.
11.1.3. kartu su MRKS įranga pateikiama (instaliuota) ir jos darbui būtina sisteminė programinė įranga (operacinė sistema, tvarkyklės ir pan.), taikomoji ir specialioji programinė įranga garantinės priežiūros laikotarpių turi būti reguliariai, pagal su perkančiąja organizacija suderintą priežiūros reglamentą atnaujinama į naujausias galiojančias versijas. Vykdomi sisteminės programinės įrangos mėnesiniai kaupiamieji saugos ir kitos darbui būtinos PĮ atnaujinimai arba jie vykdomi pagal gautus kibernetinio pažeidžiamumo pranešimus dėl kenkėjiškų programų, pažeidžiamumų, įsilaužimų aprašų.
13.2. Reikalavimai sutrikimams šalinti 
13.2.1. Reakcijos laikas – tai laikas nuo momento, kai Perkančioji organizacija nustatyta forma praneša Tiekėjui apie sutrikimą, iki laiko momento, kai Tiekėjas patvirtina informacijos apie sutrikimą gavimą.
13.2.2. Sutrikimas (incidentas) – tai:
13.2.2.1. visiškas arba dalinis MRKS darbo sutrikimas, kai visa sistema arba atskiros jos dalys nebeatlieka tų funkcijų, kurias atlikdavo iki sutrinkant sistemos darbui;
13.2.2.2. klaida MRKS realizavimo priemonėse, dėl kurios visai arba iš dalies neįmanoma atlikti tam tikrų MRKS funkcijų, arba šios funkcijos pateikiami rezultatai yra klaidingi;
13.2.3. Sutrikimų šalinimas turi būti pradedamas per nustatytą reagavimo į pranešimą apie sistemos sutrikimą laiką (reakcijos laikas) ir atliktas per nustatytą sutrikimo pašalinimo laiką.
13.2.4. Reakcijos laikas ir sutrikimo pašalinimo laikas priklauso nuo sutrikimo tipo, kuris nustatomas pagal sutrikimo įtaką muitinės veiklai ir naudotojų skaičiaus, kuriems padarė įtaką sutrikimas bei atitinkamo sutrikimo pasikartojimo dažnį. 2 lentelėje pateikiama informacija apie reakcijos ir sutrikimų pašalinimo laikus pagal sutrikimų tipus ir juos atitinkančius prioritetus:
2 lentelė
	Sutrikimo tipas
	Prioritetas
	Reakcijos laikas
	Sutrikimo pašalinimo laikas

	Kritinis
	Kritinis
	iki 2 val.
	1 darbo* diena

	Svarbus
	Aukštas
	iki 2 darbo* val.
	3 darbo* dienos

	Vidutinis
	Vidutinis
	iki 2 darbo* val.
	7 darbo* dienos

	Mažas
	Žemas
	iki 2 darbo* val.
	20 darbo* dienų


* - Muitinės posto darbo valandos arba dienos

13.2.5. Sutrikimo tipą ir prioritetą nustato Perkančioji organizacija, Tiekėjo siūlymu sutrikimo tipas ir prioritetas gali būti tikslinami. 
13.2.6. Jeigu sutrikimo neįmanoma pašalinti per nustatytą sutrikimo pašalinimo laiką, Tiekėjas privalo apie tai informuoti Perkančiąją organizaciją, ir, pateikęs argumentuotą pagrindimą, suderinti naują sutrikimo šalinimo terminą. Tiekėjui paprašius ilgesnio sutrikimo sprendimo laiko, nei buvo nustatytas pradinis sutrikimo sprendimo laikas, Perkančioji organizacija pasilieka sau teisę su siūlomu ilgesniu sprendimo terminu nesutikti.
13.2.7. Į sutrikimo sprendimo laiką neįskaičiuojamas laikas, kai sprendimo iniciatyva yra Perkančiosios organizacijos pusėje (Tiekėjo prašymu teikiami patikslinimai, tikrinami (testuojami) sprendimo rezultatai ir pan.), taip pat laikas nuo Tiekėjo pranešimo apie sutrikimo išsprendimą iki Perkančiosios organizacijos patvirtinimo apie sprendimo tinkamumą.
13.2.8. Tiekėjo pagrįstas prašymas pratęsti sutrikimo šalinimo terminą nė karto nepateikus rezultato gali būti teikiamas ne daugiau, kaip du kartus. Pateiktas prašymas trečią kartą pratęsti terminą Perkančiosios organizacijos gali būti traktuojamas kaip termino nesilaikymas. Prašymas pratęsti terminą pateikiamas iki pasibaigiant nustatytam sutrikimo išsprendimo terminui. Nepateikus prašymo pratęsti sutrikimo sprendimo termino iki jo pabaigos, laikoma, kad sutrikimo sprendimas vėluoja.
13.2.9. Jei Tiekėjas nemokamos garantinės priežiūros teikimo metu dėl savo kaltės nesilaiko nustatytų sutrikimų pašalinimo terminų, nurodytų 2 lentelėje, Tiekėjas turi sumokėti baudą (sumokėjus baudą, terminų nesilaikymo atvejai pagal sutrikimo prioritetą, dėl kurio termino pradelsimo buvo sumokėta bauda, skaičiuojami iš naujo): pradelsus 2 kritinio prioriteto sutrikimo sprendimo terminus – 400 eurų (keturi šimtai eurų) bauda, pradelsus 3 aukšto prioriteto sutrikimo sprendimo terminus – 300 eurų (trys šimtai eurų) bauda, pradelsus 4 vidutinio prioriteto sutrikimo sprendimo terminus – 200 eurų (du šimtai eurų) bauda, pradelsus 5 žemo prioriteto sutrikimo sprendimo terminus – 100 eurų (šimtas eurų) bauda. Baudos sumokėjimas neatleidžia teikėjo nuo Sutarties sąlygų vykdymo.
13.3. Reikalavimai pagalbos teikimui
13.3.1. Pagalba (konsultacijos) Perkančiosios organizacijos specialistams teikiama elektroniniu paštu, papildomai gali būti tikslinama telefonu, o pagal atskirus Perkančiosios organizacijos prašymus – naudotojų darbo vietose (tiesiogiai arba nuotoliniu būdu).
13.3.2. Pagalbos tipai, prioritetai ir suteikimo terminai:
	Pagalbos tipas
	Prioritetas
	Reakcijos laikas *
	Pagalbos suteikimo laikas *

	Svarbus
	Aukštas
	iki 3 darbo* val.
	1 darbo* diena

	Mažas
	Žemas
	iki 1 darbo* dienos
	5 darbo* dienos


* - Muitinės posto darbo valandos arba dienos

13.3.3. Pagalbos tipą ir prioritetą nustato Perkančioji organizacija, Tiekėjo siūlymu pagalbos tipas ir prioritetas gali būti tikslinami.
13.3.4. Jeigu pagalbos neįmanoma suteikti per numatytą pagalbos suteikimo laiką, Tiekėjas privalo apie tai Garantinės priežiūros reglamente nustatyta tvarka informuoti Perkančiąją organizaciją, pateikti ir suderinti naują pagalbos suteikimo terminą.

14. PRIĖMIMO – PERDAVIMO IR TESTAVIMO PROCEDŪRŲ REIKALAVIMAI
14.1. MRKS testavimas prieš pasirašant priėmimo – perdavimo aktą turi būti atliekamas Perkančiosios organizacijos sistemos įrengimo vietoje kartu su Perkančiosios organizacijos atstovais pagal tiekėjo pateiktą ir su Perkančiąja organizacija iš anksto suderintą testavimo planą ir testavimo scenarijus.
14.2. MRKS testavimus tiekėjas turi atlikti dalyvaujant Perkančiosios organizacijos bei Radiacinės saugos centro atstovams, siekiant įsitikinti, kad sistema ir visos jos dalys bei dokumentacija atitinka šios techninės specifikacijos reikalavimus.
14.3. Į MRKS testavimo procedūras turi būti įtraukti parametrų atitikimo techniniams reikalavimams bandymai: skvarbos, erdvinės skyros, kontrasto jautrumo, sistemos parengimo darbui, radiacinės saugos. Perkančiajai organizacijai turi būti pateiktas oficialus Radiacinės saugos centro ribinių dozių matavimo protokolas.
14.4. MRKS testavimai turi būti vykdomi maksimaliu pajėgumu. 

15. REIKALAVIMAI DOKUMENTAMS
15.1. Dokumentai, kurie turi būti pateikti:
15.2. Visi dokumentai, įskaitant ir dokumentų projektus, turi būti rengiami ir pateikiami lietuvių kalba. 
15.3. Visi dokumentai, įskaitant ir dokumentų projektus, turi būti pateikiami elektronine forma (naudotini standartiniai Microsoft Office produktai (MS Word; MS Excel; MS Visio; MS Power Point) bei MS Project priemonės). Galutinės elektroninės dokumentų versijos turi būti pateikiamos ir PDF formatu. Dalis dokumentų pagal Perkančiosios organizacijos pageidavimą turės būti pateikiami atspausdinti. 
15.4. Naudojant dokumentų šablonus pirmenybė bus teikiama Perkančiosios organizacijos pateiktiesiems.
15.5. Tiekėjas per 1 mėnesį nuo Sutarties įsigaliojimo dienos turės parengti ir pateikti derinti Projekto kokybės planą (toliau – PKP), aprašantį darbų vykdymo procedūras ir metodus, įskaitant Perkančiosios organizacijos ir Tiekėjo bendravimo Sutarties vykdymo metu nuostatas, teikinius (rezultatus), už konkrečius darbus atsakingus asmenis, Tiekėjo tiektiną dokumentaciją
15.6. Tiekėjas privalės pateikti: pateikti Projekto kokybės planą, sutarties įgyvendinimo darbų planą ar darbų atlikimo grafiką. Projekto vykdymo metu (MRKS kūrimo, montavimo, testavimo metu) teikti ketvirčio ataskaitas bei galutinę projekto vykdymo metu atliktų veiklų ataskaitą. 
15.7. Tiekėjas privalo pateikti per 6 mėnesius nuo sutarties pasirašymo šiuos dokumentus: detalų programinės įrangos aprašymą (specifikaciją), programinės įrangos naudojimo vadovą skirtą operatoriams ir vadovą skirtą programinės įrangos administratoriams, MRKS ir TĮ techninės priežiūros ir eksploatavimo vadovus. 

16. REIKALAVIMAI DARBO SU SISTEMA APMOKYMAMS
16.1. Rangovas savo lėšomis privalo apmokyti kvalifikuotai naudoti sistemą Perkančiosios organizacijos nurodytą pareigūnų skaičių. Mokymai turi būti organizuoti pagal MRKS gamyklinio mokymo (gamintojo) ir darbuotojų dirbančių su nemedicininės paskirties IV ir V pavojingumo kategorijos uždaraisiais jonizuojančios spinduliuotės šaltiniais, radiacinės saugos privalomojo pradinio mokymo programas. Šių darbuotojų kvalifikacija po mokymų  privalės atitikti reikalavimus, keliamus Perkančiosios organizacijos ir Muitinės turimos veiklos su jonizuojančios spinduliuotės šaltiniais licencijos papildymui.
16.2.  Garantinio aptarnavimo laikotarpio metu Rangovas savo lėšomis privalo papildomai apmokyti pagal poreikį iki 10 Perkančiosios organizacijos nurodytų pareigūnų per vienerius metus.
16.3.  Gamintojo mokymai (teoriniai) galės vykti nuotoliniu būdu. Mokymai turi vykti ne mažiau kaip 40 valandų. Mokymo programa turi būti iš anksto suderinta su Perkančiąja organizacija ir po mokymų palikta Perkančiajai organizacijai. Visa mokymų metodinė medžiaga turi būti pateikta lietuvių kalba.
17. DUOMENŲ SAUGUMO REIKALAVIMAI
17.1. Tiekėjas ar jo pasitelkti subtiekėjai neturi turėti interesų, galinčių kelti grėsmę nacionaliniam saugumui. Perkančioji organizacija laikys, kad Tiekėjas yra patekęs į interesų konflikto situaciją ir tai gali neigiamai paveikti pirkimo sutarties vykdymą, kai Lietuvos Respublikos Vyriausybė priims sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu.
17.2. Tiekėjas negali naudoti ar siūlyti naudoti Sutarties įgyvendinimo tikslams jokios techninės ir programinės įrangos, kuri galėtų kelti grėsmę nacionaliniam saugumui. Perkančioji organizacija laikys, kad Tiekėjo siūlomos prekės, paslaugos ar darbai kelia grėsmę nacionaliniam saugumui, kai Lietuvos Respublikos Vyriausybė priims sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu.
17.3. Tiekėjas privalės nurodyti įrangos, kuri bus diegiama kartu su MRKS (ryšių ir duomenų perdavimo įrangos, kuri bus diegiama muitinės kompiuterių tinkle, vaizdo stebėjimo kamerų sistemos) gamintoją ir įrangos kilmės šalį. 
17.4. Tiekėjas įsipareigoja užtikrinti atitiktį organizaciniams ir techniniams kibernetinio saugumo reikalavimams, kaip tai nurodyta Lietuvos Respublikos Vyriausybės 2018 m. gruodžio 5 d. nutarimo Nr. 1209 „Dėl Lietuvos Respublikos Vyriausybės 2018 m. rugpjūčio 13 d. nutarimo Nr. 818 „Dėl Nacionalinės kibernetinio saugumo strategijos patvirtinimo“ pakeitimo“ 1.3 papunkčiu patvirtintame Organizacinių ir techninių kibernetinio saugumo reikalavimų, taikomų kibernetinio saugumo subjektams, apraše. 
17.5. Sutarties vykdymo metu galinčios kilti technologinės rizikos bus valdomos, vadovaujantis Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818, nustatyta tvarka.
17.6. Tiekėjas įsipareigoja laikytis Perkančiosios organizacijos reikalavimų dėl saugaus darbo su MIS, kaip tai nurodyta Muitinės departamento generalinio direktoriaus 2015 m. spalio 15 d. įsakyme Nr. 1B-791 „Dėl muitinės informacinių sistemų duomenų saugos nuostatų patvirtinimo“.
17.7. Tiekėjas įsipareigoja užtikrinti MRKS atitiktį asmens duomenų saugos reikalavimams, kaip tai nurodyta 2016 m. balandžio 27 d. Europos Parlamento ir Tarybos reglamente (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
17.8. Tiekėjas įsipareigoja be raštiško išankstinio Perkančiosios organizacijos sutikimo neatskleisti jokiam kitam asmeniui iš Perkančiosios organizacijos vykdant sudarytą sutartį gautos informacijos, radiografinių vaizdų, muitinio tikrinimo duomenų, kitų gautų dokumentų turinio nepriklausomai nuo to, kokiu būdu ir forma (žodine, rašytine, elektronine, kita) tokia informacija, duomenys, dokumentai Tiekėjui buvo pateikti ar jis juos sužinojo vykdydamas sutartį. Ši nuostata galioja net ir nutraukus sudarytą sutartį ar jai pasibaigus.
17.9. Sutarčiai pasibaigus arba ją nutraukus Tiekėjas privalo ne vėliau kaip per 30 dienų sunaikinti visą gautą ar Sutarties vykdymo metu sužinotą informaciją ir dokumentus (nepriklausomai nuo jų formos ir turinio), išskyrus, jeigu LR įstatymai reikalauja, kad tokia informacija ir dokumentai būtų išsaugoti. Sunaikinimo faktas patvirtinamas Tiekėjo vadovo pasirašytu raštu.
17.10. Tiekėjas ir jo paskirti vykdyti Sutartį asmenys privalo pasirašyti Perkančiosios organizacijos pateikto turinio konfidencialumo pasižadėjimus.
17.11. Kibernetinis saugumas turi atitikti LST ISO/IEC 27001:2006, LST ISO/IEC 27002:2009 standarto reikalavimus.
17.12. Tiekėjas turi užtikrinti, kad jo teikiama įranga atitiktų SIL (Safety integrity level)  2 lygio reikalavimą.
17.13. Už aukščiau išvardintų reikalavimų nesilaikymą Tiekėjas atsako pagal teisės aktų nustatyta tvarką.

18. INFORMACIJOS, VADOVAUJANTIS VIEŠŲJŲ PIRKIMŲ ĮSTATYMO 28 STRAIPSNIO „PIRKIMO OBJEKTO SKAIDYMAS Į DALIS“ REIKALAVIMAIS, PATEIKIMAS
18.1. Šis pirkimas neskaidomas į dalis. Pirkimo objektas yra vientisas ir nedalomas įrenginys, turintis konkrečią paskirtį.

19. APLINKOSAUGINIAI REIKALAVIMAI
19.1. MRKS turi atitikti aplinkos apsaugos kriterijus, nustatytus  Lietuvos Respublikos aplinkos ministro 2011 m. birželio 28 d. įsakymu Nr. DI-508 „Dėl produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.4.4 papunkčiu: MRKS turi būti tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos.  
19.2. Tiekėjo siūlomos MRKS gyvavimo ciklas turi būti ne mažesnis kaip 10 metų. MRKS naudojama 24/7 per 365 dienas rėžimu. MRKS bus laikoma tvirta ir ilgaamže, jei atitiks šios techninės specifikacijos 11 dalyje „Reikalavimai garantiniai priežiūrai“ (10 metų (120 mėnesių) garantinė priežiūra) numatytus reikalavimus.
19.3. Bus laikoma, kad MRKS detalės greitai ir lengvai pakeičiamos, pataisomos, jei atitiks techninės specifikacijos 11 dalyje „Reikalavimai garantiniai priežiūrai“ numatytus reikalavimus sutrikimams šalinti ir pagalbos teikimui. 
19.4. Tiekėjas turės siūlyti MRKS, kurios  funkcionalumą apibudina tai, kad sistema skirta ir naudojama laivais atgabenamų konteinerių bei krovininių, autobusų ir lengvųjų transporto priemonių patikrai. MRKS turės būti pateikta ir įdiegta kaip vienas integruotas  sprendinys, apimantis jonizuojančios spinduliuotės įrenginį, radiografinių vaizdų apdorojimo sisteminę ir  taikomąją programinę įrangą, sistemos naudotojų kompiuterinių darbo vietų techninę įrangą, atitinkančią gamintojo nustatytus techninius parametrus ir pritaikytą dirbti su specializuota programine įranga, užtikrinančia MRKS valdymą, jos būklės stebėjimą, gedimų diagnostiką ir veikimo priežiūrą.

Pažeidimų prevencijos skyriaus vedėjas			Šarūnas Ramanauskas

Techninės specifikacijos
1 priedas
GPS KOORDINAČIŲ PERDAVIMO TECHNINĖS ĮRANGOS 
TECHNINĖ SPECIFIKACIJA

1. Maitinimo įtampa (V) nuo 6 V iki 40 V.
2. Darbinė temperatūra (°C ) nuo -40°C iki +80°C.
3. Terminalo korpuso įskaitant el. jungtis atsparumo drėgmei klasė ne žemesnė kaip IP41 
          klasė.
4. GSM modemas 850/900/1800/1900 MHz palaikantis GPRS duomenų perdavimo 
          standartą.
5. GPS imtuvas ne mažiau 20 kanalų SIRF III technologijos.
6. Išorinės GSM/GPS antenos.
7. Duomenų kaupimo ir siuntimo dažnumas pasirenkamas nuo 0,1 min. iki 2,0 min.  
8. Turi būti numatytas „šaltas“ GPS įrenginio paleidimas, t. y. GPS suteikiamas iki 5 min. 
          laikas esamos vietovės nusistatymui. 
9. Telemetrinės įrangos kontroliniai įėjimai: CAN, RS232, RS485, USB2.0.
10. Ne mažiau kaip 5 skaitmeniniai įėjimai, skirti papildomos automobilio specialios įrangos 
          darbo laiko apskaitai ir kontrolei. Ne mažiau nei 2 įėjimai kuro lygiui bake kontroliuoti.
11. Įrangos atmintis, nesant galimybės perduoti duomenis į tarnybinę stotį, turi kaupti įvykius 
          savo atmintyje. 
12. Galimybė įrangą programuoti ir konfigūruoti nuotoliniu būdu per GSM ryšį.
13. Įranga, suderinus su Perkančiąja organizacija turi būti suderinta integravimui į jos 
          naudojamą GPS ekipažų stebėjimo, koordinačių perdavimo ir padėties nustatymo sistemą  
         „Fleet Complete“.


______________________


Techninės specifikacijos
2 priedas
REIKALAVIMAI RYŠIO IR SAUGOS ĮRANGAI


Saugos ir judriojo ryšio įranga:
	Eil. Nr.
	Reikalaujama charakteristika (ne blogiau kaip)

	1. 
	Konstrukcija

	1.1. 
	Būtina išvardinti siūlomos įrangos komponentus, jų kiekius, modelius, gamintoją ir produktų kodus. Jeigu siūloma įranga licencijuojama, būtina pateikti licencijų kodus ir trumpą funkcionalumo aprašymą, kurį kiekviena licencija suteikia ir kaip tai atitinka reikalavimus.

	1.2. 
	Siūloma įranga turi būti komplektuojama paties gamintojo. Siūloma įranga negali būti realizuota naudojant  virtualizacijos platformomis paremtais sprendimais.

	1.3. 
	El. maitinimas dvipolis nuo ±12 iki ±120 VDC; 2A

	1.4. 
	Nemažiau kaip 1 WAN ir 4 LAN 1000Base-t Ethernet  RJ45 

	1.5. 
	Ne mažiau kaip vienas RJ45 valdymo prievadas skirtas įrenginio valdymui per grafinę sąsają bei komandinę eilutę.

	1.6. 
	Įranga privalo turėti montavimo ant sienos galimybę.

	1.7. 
	Įranga turi būti skirta eksploatuoti esant  aplinkos temperatūrai nuo 0 iki +40 0C ir santykiniam drėgnumui nuo 10 iki 90%

	2. 
	Ugniasienės našumas ir savybės

	2.1. 
	Maksimalus apsaugos nuo įsilaužimų pralaidumas (IPS), matuojant „enterprise MIX“ arba lygiaverčio (IMIX) srauto turinyje - ne mažiau 900 Mbps. Jeigu naudojamas ne „enterprise MIX“ turinys, pateikti informaciją apie našumo skaičiavimo metodologiją. 

	2.2. 
	IPsec VPN funkcionalumo pralaidumas - ne mažiau 3 Gbps.

	2.3. 
	IPsec tunelių skaičius naudojant apjungimus tarp  įrenginių apjungiant tinklus (angl. site to site VPN) - ne mažiau 100.

	2.4. 
	Suminis ugniasienės taisyklių skaičius per visą sistemą - ne mažiau 4 000.

	3. 
	LTE savybės

	3.1. 
	4G (LTE) – Cat 12 

	3.2. 
	Nemažiau kaip 2 SIM kortelių lizdai.

	3.3. 
	Didžiausia siųstuvo galia – nemažiau 20dBm

	3.4. 
	LTE antenų jungtys 2 x SMA 

	3.5. 
	Visakryptė ne mažiau 6dBi lauko antena 

	4. 
	Įrenginio pagrindinės palaikomos funkcijos ir standartai

	4.1. 
	Siūlomas įrenginys privalo palaikyti:
4.1.1. Kiekvienas fizinis prievadas VLAN pagal 802.1Q arba lygiavertį standartą;
4.1.2. LACP arba lygiavertį protokolą;
4.1.3. 802.3ad arba lygiavertį standartą. Turi būti galimybė apjungti į vieną loginę tinklo sąsają kelias fizines sąsajas. Loginė sąsaja gali būti naudojama kaip L2 arba L3 lygio sąsaja.

	4.2. 
	Ugniasienės darbo režimai:
4.2.1. maršrutizavimo tarp skirtingų tinklų (OSI L3);
4.2.2. skaidrus – atliekant kontrolę tame pačiame tinkle (OSI L2); 
4.2.3. stebėjimo – pasyviai surenkant informaciją nuo tinklo įrangos, kuri sugeba atiduoti duomenų srauto kopiją.

	4.3. 
	Siūlomas įrenginys privalo palaikyti žemiau įvardintus arba lygiaverčius protokolus:
4.3.1. BGP;
4.3.2. OSPF v2 ir v3;
4.3.3. RIP v1 ir v2.

	4.4. 
	Siūlomas įrenginys privalo turėti grakštaus BGP perkrovimo (graceful restart) funkcionalumą.

	4.5. 
	Siūlomas įrenginys privalo palaikyti IGMP protokolą

	4.6. 
	Siūlomas įrenginys privalo palaikyti IPv6.

	4.7. 
	Siūlomas įrenginys privalo palaikyti žemiau įvardintą arba lygiavertį funkcionalumą:
4.7.1. NAT64;
4.7.2. Statinis adresų transliavimas;
4.7.3. Dinaminis adresų transliavimas keičiant prievadus (PAT).

	4.8. 
	Ne mažiau kaip: grafinė vartotojo sąsaja (HTTPS), SSH, konsolė RS-232 arba lygiavertės sąsajos.

	4.9. 
	Privalo palaikyti SNMP protokolo 1, 2 ir 3 versijas.

	4.10. 
	Siūlomas įrenginys turi būti suderinamas su Syslog RFC 3195 standartu.

	4.11. 
	Turi būti galimybė įrangą pilnai valdyti nenaudojant atskirų valdymo serverių ar kliento įrangos darbo vietoje, WEB sąsajai naudoti neturi būti reikalingi papildomi naršyklės įskiepiai (Java, ActiveX ar pan.)

	4.12. 
	Siūlomas įrenginys privalo palaikyti žemiau įvardintus įvykių žurnalus:
4.12.1. Sisteminius;
4.12.2. Administravimo;
4.12.2. VPN;
4.12.3. Naudotojų autentifikavimo;
4.12.4. Maršrutizavimo;
4.12.5. Saugos incidentų įvykių;
4.12.6.Visų konkrečios taisyklės įvykių.
Visi įvykių pranešimai turi būti pasiekiami ir rodomi naudojant tik interneto naršyklę. 

	4.13. 
	Siūlomas įrenginys privalo leisti  siųsti į nuotolinį – centralizuotą įvykių žurnalų kaupimui skirtą įrenginį.


	4.14. 
	Siūlomas įrenginys privalo palaikyti žemiau įvardintas arba lygiavertes duomenų bazes:
4.14.1. LDAP;
4.14.2. RADIUS;
4.14.3. TACACS+;
Dviejų lygių (two-factor) autentifikacija.

	4.15. 
	Siūlomas įrenginys privalo:
4.15.1. Leisti suteikti prieigos teises tik naudotojams, kurių tapatybė yra patvirtinta;
4.15.2. Leisti suteikti prieigos teises naudotojams ir/arba naudotojų grupėms;
4.15.3. Leisti nustatyti naudotojų tapatybę, neprašant suvesti naudotojo vardo ir slaptažodžio, o pasinaudodamas jau esamomis tinklo paslaugomis, pvz., AD arba programinės įrangos (agento) pagalba;
4.15.4. Leisti sukurti naudotoją – administratorių, kuris turėtų tik skaitymo (read-only) teises (galimybė matyti visą konfigūraciją, bet keisti nieko negalima);
4.15.5. Leisti detaliai/individualiai apibrėžti kiekvieno naudotojo/administratoriaus teises:
· keisti sisteminius įrenginio nustatymus;
· kurti, keisti saugumo taisykles;
· kurti, keisti taisyklių objektus;
· konfigūruoti saugumo patikrų nustatymus;
· peržiūrėti įvykių žurnalus;
· peržiūrėti ataskaitas;
· generuoti ataskaitas.

	4.16. 
	Siūlomas įrenginys privalo turėti integracijas su žemiau įvardintomis arba lygiavertėmis sistemomis:
4.16.1. Windows AD;
4.16.2. Citrix Terminal Server Agent;
4.16.3. RADIUS;
4.16.4. 802.1x.

	4.17. 
	Siūlomas įrenginys privalo palaikyti SSL šifruoto srauto inspekciją įrenginyje atitinkamai įkeliant reikiamus sertifikatus.

	4.18. 
	Įrenginys privalo leisti riboti sesijų arba paketų per sekundę skaičius jų šaltiniui arba adresatui.

	4.19. 
	Siūlomas įrenginys privalo turėti žemiau įvardintą funkcionalumą: 
4.19.1. Įsilaužimų / pažeidžiamumų (IPS) parašų duomenų bazės palaikymas pačiame įrenginyje ir nuolatinis tos bazės atnaujinimas. Funkcionalumas nemokamai (turi būti įtraukta į pasiūlymo kainą) turi veikti ne trumpesniu nei įrangos garantinis laikotarpiu. 
4.19.2. Leisti nustačius grėsmę automatiškai įrašyti paketus, susijusius su grėsme.

	4.20. 
	Gebėjimas dirbti IDS režimu, tinklo srautą priimant iš SPAN (mirror) portų.

	4.21. 
	Gebėjimas dirbti skaidriu (angl. transparent) IPS režimu.

	4.22. 
	Siūloma įranga privalo palaikyti:
4.22.1. Aplikacijų identifikavimą sraute ir jų parašus (atpažinimo) ne mažiau kaip 2000 aplikacijų. Privalo būti pateikiami nemokamai (arba įskaičiuoti į pasiūlymo kainą) netrumpesniam kaip garantinio aptarnavimo laikotarpiui;
4.22.2. Aplikacijų atpažinimo, nuosavo „parašo“ susikūrimą ir įkėlimą į sistemą;
4.22.3. Aplikacijų blokavimą (Application Control);

	4.23. 
	4.23.1. Galimybė administratoriui aprašyti WEB filtravimą pagal URL
4.23.2. Turi būti galimybė URL filtravimui ir kategorizavimui pagal pilną URL, t.y. tikrinama URL host ir URI dalys. Turi atskirti skirtingų WEB kategorijų  turinius esančius toje pačioje internetinėje svetainėje.  
4.23.3. Kategorizuotų WEB puslapių duomenų bazė
4.23.4. Galimybė laikinai suteikti naudotojui prieigą prie uždraustos WEB kategorijos

	4.24. 
	Siūloma įranga privalo leisti kurti žemiau įvardintas taisykles:
4.24.1. Pagal šalis, t.y. siuntėjo ir/arba gavėjo laukuose nurodyti šalį;
4.24.2. Pagal naudotoją.

	4.25. 
	Siūloma įranga privalo būti pateikta su ne mažiau kaip 100 nuotolinio prisijungimo naudotojų VPN klientų licencijų. Licencijos turi leisti naudotis SSL VPN ir IPSec VPN tuneliais. Licencijos turi būti įtrauktos į pasiūlymo kainą. Prisijungimas turi veikti ir iš mobilių įrenginių. 

	4.26. 
	Siūloma įranga privalo palaikyti žemiau įvardintus arba lygiaverčius IPSec šifravimo  algoritmus:
4.26.1. 3DES;
4.26.2. AES128;
4.26.3. AES192;
4.26.4. AES256. 

	4.27. 
	Siūloma įranga privalo palaikyti žemiau įvardintus arba lygiaverčius IPSec autentifikavimo algoritmus:
4.27.1. MD5;
4.27.2. SHA-1;
4.27.3. SHA-256;
4.27.4. SHA-384;
4.27.5. SHA-512.

	4.28. 
	Siūloma įranga privalo palaikyti žemiau įvardintus arba lygiaverčius VPN:
1. L2TP;
PPTP.

	4.29. 
	Siūloma įranga privalo leisti riboti srautą ir taikyti QoS per taisyklę (policy) ir aplikaciją.

	5. 
	Palaikymas

	5.1. 
	Įrenginys turi būti pateiktas su visomis licencijomis, leidžiančiomis ne mažiau kaip 36 mėn. gauti programinės įrangos atnaujinimus bei piktybinių programų, pažeidžiamumų, įsilaužimų aprašų, URL filtravimo, aplikacijų kontrolės duomenų bazės atnaujinimus.

	5.2. 
	Įrenginys turi galėti automatiškai, reguliariai, nustatytu laiku atsisiųsti pažeidžiamumų, kenkėjiškų kodų, URL filtravimo, aplikacijų kontrolės aprašus iš gamintojo puslapio.

	5.3. 
	Įrenginys turi galėti atsisiųsti programinės įrangos atnaujinimus iš gamintojo puslapio.

	5.4. 
	Ne trumpesniu kaip 36 mėn. laikotarpiu nuo įrangos pristatymo ir įdiegimo perdavimo akto pasirašymo dienos turi būti užtikrintas nemokamas sugedusios įrangos (dalių) pakeitimas darbo vietoje ne vėliau kaip per 3 darbo dienas nuo pranešimo apie gedimą gavimo.

	6. 
	Reikalavimai įrangai ir gamintojui

	6.1. 
	Negali būti siūloma tokių gamintojų įranga, kurių technologijos nustatytos kaip keliančios grėsmę nacionaliniam saugumui

	6.2. 
	Visa perkama įranga turi atitikti Lietuvos Respublikos arba Europos sąjungos teisės aktais patvirtintus ir galiojančius standartus. 
Siūloma įranga turi būti nauja, nenaudota ir atitikti techninės specifikacijos sąlygose nurodytus reikalavimus. Gamykliniu būdu atnaujinti „renew“ / „refurbished“ /„remarked“ komponentai neleistini. Negalima siūlyti įrangos, jei gamintojas jai yra paskelbęs gamybos arba palaikymo nutraukimą (EOL). 
Visa perkama įranga privalo būti pateikta originaliame nepažeistame gamintojo įpakavime



                                             Duomenų perdavimo tinklo komutatorius
	Eil. Nr.
	Reikalaujama charakteristika (ne blogiau kaip)

	1. 
	Konstrukcija ir savybės

	1.1. 
	Būtina išvardinti siūlomos įrangos komponentus, jų kiekius, modelius, gamintoją ir produktų kodus. Jeigu siūloma įranga licencijuojama, būtina pateikti licencijų kodus ir trumpą funkcionalumo aprašymą, kurį kiekviena licencija suteikia ir kaip tai atitinka reikalavimus.

	1.2. 
	1U įrenginys, montuojamas į 19” komutacinę spintą, pateikiamas su montavimo detalėmis, montuojamas horizontaliai

	1.3. 
	El. Maitinimas: 220 V AC

	1.4. 
	Valdymo prievadas:
Konsolės prievadas RJ45 arba USB tipo

	1.5. 
	10/100/1000BaseT prievadų su automatiniu greitaveikos atpažinimu ir PoE+ funkcionalumu, (PoE+ arba PoE gali būti naudojama bet kuriame prievade): ne mažiau 24 vnt.

	1.6. 
	Bendra komutatoriaus PoE+ galia:  ne mažiau 370W

	1.7. 
	SFP  (1G) prievadų: ne mažiau 2 vnt.

	1.8. 
	MAC adresų lentelės dydis: ne mažiau kaip 32000 įrašų

	1.9. 
	Standartų palaikymas:
- Naudojami protokolai: STP (IEEE 802.1D), RSTP (IEEE 802.1w), MSTP (802.1s).
- 802.1s Multiple Spanning tree protokolo palaikymas.
- IEEE 802.3ad Link Aggregation Control Protocol (LACP) 802.1ab (Link Layer Discovery Protocol) protokolo palaikymas, LLDP-MED (media endpoint discovery).
- IEEE 802.1v (protocol VLAN) palaikymas.
- CoA palaikymas

	1.10. 
	Virtualių tinklų palaikymas:
VLAN ir kadrų žymėjimo (angl. tagging) palaikymas pilnai turi atitikti  802.1Q standartą ir palaikyti ne mažiau kaip 2000 VLAN‘ų vienu metu

	1.11. 
	Virtualių tinklų identifikatorių: ne mažiau 4000 VLAN ID

	1.12. 
	Maršrutų lentelės dydis: ne mažiau kaip 2000 (IPv4) arba 1000 (IPv6)

	1.13. 
	Maršrutizuojantys protokolai (IPv4/IPv6):
Naudojami protokolai: statinis maršrutizavimas, RIP, OSPFv3

	1.14. 
	Loginis patikimumas:
L3 loginio dubliavimo protokolas VRRPv2/v3 (Virtual Router Redundancy Protocol): rezervuotos maršrutizatorių grupės sudarymui.

	1.15. 
	Saugumo funkcijos:
- Access Control Lists (ACL), priskiriami prievadui su galimybe nurodyti  L3/L4 parametrus; 
- naudotojų autentikavimo metodai: IEEE 802.1X, Web-based ir MAC-based; 
- galimybė autentifikuoti naudotojus skirtingais būdais: WEB autentifikacija, MAC autentifikacija ir 802.1X autentifikacija tame pačiame prievade. Automatinis perėjimas prie kito autentikavimo būdo vienam nepavykus; 
- IP telefonų priskyrimui balso VLAN‘ui naudojant LLDP-MED protokolą arba standartinius RADIUS atributus)

	1.16. 
	Valdymo funkcijos, sąsajos:
SNMP v1, SNMP v2, SNMP v3, Command Line Interface (CLI), WEB interface

	1.17. 
	Srautų stebėjimo funkcijos: RMON, sFlow

	2. 
	Palaikymas

	2.1. 
	Įrenginys turi būti pateiktas su visomis licencijomis, leidžiančiomis ne mažiau kaip 24 mėn. gauti programinės įrangos atnaujinimus.

	2.2. 
	Ne trumpesniu kaip 36 mėn. laikotarpiu nuo įrangos pristatymo ir įdiegimo perdavimo akto pasirašymo dienos turi būti užtikrinas nemokamas sugedusios įrangos (dalių) pakeitimas darbo vietoje ne vėliau kaip per 3 darbo dienas nuo pranešimo apie gedimą gavimo.

	3. 
	Reikalavimai įrangai ir gamintojui

	3.1. 
	Negali būti siūloma tokių gamintojų įranga, kurių technologijos nustatytos kaip keliančios grėsmę nacionaliniam saugumui.

	3.2. 
	Visa perkama įranga turi atitikti Lietuvos Respublikos arba Europos Sąjungos teisės aktais patvirtintus ir galiojančius standartus. 
Siūloma įranga turi būti nauja, nenaudota ir atitikti techninės specifikacijos sąlygose nurodytus reikalavimus. Gamykliniu būdu atnaujinti „renew“ / „refurbished“ /„remarked“ komponentai neleistini. Negalima siūlyti įrangos, jei gamintojas jai yra paskelbęs gamybos arba palaikymo nutraukimą (EOL). 
Visa perkama įranga privalo būti pateikta originaliame nepažeistame gamintojo įpakavime.



________________________

Techninės specifikacijos
3 priedas

RADIJO STOTELIŲ KOMPLEKTO TECHNINĖ SPECIFIKACIJA

1. Komplektą sudaro 1 automobilinė ir 2 nešiojamos stotelės. 1 papildoma nešiojama stotelė, jei siūlomas SMRRT ryšys tarp vairuotojo kabinos ir operatorių kabinos. 
2. Bendrieji reikalavimai automobilinei radijo stotelei (SMRRT terminalas). Komplektą sudaro 1 automobilinė ir 2 nešiojamos radijo stotelės.
3. Įranga turi būti nauja, nenaudota, pateikta gamintojo originaliame įpakavime.
4. Radijo stotelės (automobilinis SMRRT terminalas) privalo būti pilnai (be išimčių ar išlygų) funkciškai suderinama su bendrovės „Motorolla GmbH“ Lietuvoje įdiegta „Dimetra X core 9.0“ „SMRRT“ radijo ryšio standarto Skaitmenine mobiliojo radijo ryšio sistema (toliau – SMRRS). 
5. Radijo stotelėje (automobiliniame SMRRT terminale) turi būti įdiegta grafinė vartotojo sąsaja (angl. trumpinys – GUI) lietuvių kalba.	
6. Radijo stotelei (automobiliniam SMRRT terminalui) turi būti pateiktas vartotojo vadovas (instrukcija) lietuvių kalba.
7. Radijo stotelės (automobilinis SMRRT terminalas) turi dirbti nurodytose dažnių juostose: kamieninio veikimo režimas (angl. trumpinys – TMO) nuo 380 iki 430 MHz, tiesioginio veikimo režimas (angl. trumpinys – DMO) nuo 380 iki 430 MHz.
8. Darbinė temperatūra (°C) nuo -20°C iki + 50°C.
9. Pateikiamos automobilinės radijo stotelės (automobilinio SMRRT terminalo) komplektas:
9.1. Atskiras siųstuvo ir imtuvo blokas bei valdymo pultas su montavimo stovu, ir reikiamais laikikliais bei tvirtinimo detalėmis.
9.2. Mobili, kombinuota (radijo ryšio ir GPS signalo) įgriežiama antena su ne mažiau nei 5 m ilgio antenos kabeliu ir sumontuotomis visomis reikiamomis jungtimis ir kabeliniais perėjimais.
9.3. Rankinis mikrofonas.
9.4. Išorinis garsiakalbis su tvirtinimo elementais privalo turėti garso reguliavimo bei įjungimo/išjungimo jungiklį (-ius) bei būti suderinamas su automobiline radijo stotimi.
9.5. Valdymo pulto įjungimo kabelis ne trumpesnis, kaip 5 m.
9.6. Duomenų mainų kabelis.
9.7. Lagaminas su įmontuotu ne mažiau kaip 12AH talpos akumuliatoriumi automobilinio terminalo siųstuvo ir imtuvo bloko montavimui.
9.8. Lagamino kronšteinas tvirtinimui prie galinės sėdynės.
9.9. Automobilinės radijo stotelės (automobilinio SMRRT terminalo) maitinimo laidas (ne trumpesnis kaip 5m), skirtas prijungti prie automobilio akumuliatoriaus, reikalingi įtampos keitikliai ir jungtys, kad būtų užtikrintas maitinimas.
10. Pateikiamos nešiojamosios radijo stotelės (nešiojamo SMRRT terminalo) komplektas:
10.1. Nešiojamoji radijo stotelė (nešiojamas SMRRT terminalas).
10.2. Prisukama, mobili radijo ryšio antena.
10.3. GPS signalo antena (vidinė, išorinė arba integruota į mobilią anteną).
10.4. Nešiojamosios radijo stotelės (nešiojamo SMRRT terminalo) fiksatorius/laikiklis tvirtinimui prie aprangos elementų ir nešiojimui.
10.5. Nešiojamosios radijo stotelės (nešiojamo SMRRT terminalo) dėklas, tvirtinamas prie aprangos elemento, užsegamas, juodos spalvos.
10.6. Nešiojamosios radijo stotelės (nešiojamo SMRRT terminalo) audio priedai – delninis mikrofonas-manipuliatorius, prijungiamas (su fiksacija) per radijo terminalo šoninę garsinių (audio) priedų jungtį, ausinės su akustiniu vamzdeliu ir dviem papildomais silikoniniais ausų kištukais.
10.7. Duomenų mainų kabelis.
10.8. 2 vnt. nešiojamosios radijo stotelės (nešiojamo SMRRT terminalo) baterijų (kiekvienam nešiojamam SMRRT terminalui). Baterija turi būti įkraunama, ne mažesnės kaip 1 850 mAh talpos, Li-Ion tipo arba pažangesnės technologijos, bet ne blogesnių charakteristikų. Pilnai įkrautos vienos baterijos darbinis ciklas ne mažiau 12 valandų esant darbo režimui – „5(Tx)/35(Rx)/60(watch)“ procentų darbo laiko.
10.9. Nešiojamosios radijo stotelės (nešiojamo SMRRT terminalo) baterijos įkrovimo įrenginys arba dviejų baterijų įkrovimo įrenginys (nešiojamam SMRRT terminalui) su pajungta baterija ir su papildoma vieta atsarginei baterijai krauti: ne mažiau kaip 1 vnt. skirtas maitinimui iš 12 V tinklo (automobilyje), ne mažiau kaip 1 vnt. skirtas maitinimui iš 220 V tinklo.
10.10. Nešiojamosios radijo stotelės (nešiojamo SMRRT terminalo) baterijos įkrovimo įrenginys turi būti su krovimo būsenos indikacija. 
10.11. Nešiojamosios radijo stotelės (nešiojamo SMRRT terminalo) baterijos įkrovimo įrenginys turi būti su automatine krovimo ciklo išjungimo funkcija, kai baterija yra pakrauta.
11. Techniniai reikalavimai. 
11.1. Radijo dažnių programavimo žingsnis 12,5 kHz.
11.2. Radijo dažnių žingsnis (tinklelis) 25 kHz.
11.3. Automobilinės radijo stotelės (automobilinio SMRRT terminalo) siųstuvo galingumas ne mažesnis nei 3 W.
11.4. Nešiojamosios radijo stotelės (nešiojamo SMRRT terminalo) siųstuvo galingumas ne mažesnis nei 1 W.
11.5. Statinis imtuvo jautrumas ne mažesnis kaip 112-116 dBm.
11.6. Dinaminis imtuvo jautrumas ne mažesnis kaip 103-107 dBm.
11.7. Audio išėjimo galingumas ne mažesnis kaip 0,5 W.
11.8. Radijo stotelės (automobilinio SMRRT terminalo) veikimo režimai.
11.9. Kamieninio veikimo režimas (angl. trumpinys – TMO).
11.10. Tiesioginio veikimo režimas (angl. trumpinys – DMO). 
11.11. Grįžimo veikimo režimas (angl. Fallback operation), kurio veikimas apibūdinamas taip: jei radijo terminalas negauna pakankamo stiprumo signalo veikiant TMO režimu, bet gauna iš bazinės stoties pranešimą, kad ji dirba grįžimo režimu, tuomet radijo terminalas turi dalyvauti grupiniame ryšyje grįžimo režimo celės ribose, o jei bazinė stotis, esanti grįžimo režime, grįžta prie TMO režimo, radijo terminalas taip pat turi grįžti prie TMO režimo. Jei radijo terminalas palieka grįžimo režime veikiantį celės plotą ir gauna bazinės stoties, veikiančios TMO režimu, signalą, radijo terminalas turi persijungti į TMO režimą.
12. Funkcinės savybės (privalo būti įdiegtos ir aktyvuotos).
12.1. Individualūs skambučiai.
12.2. Grupiniai skambučiai.
12.3. Vėlyvas prisijungimas (angl. late entry).
12.4. Dinaminės grupės.
12.5. Avarinis skambutis.
12.6. Paketinių duomenų perdavimas naudojant kelis laiko tarpsnius. Paketinių duomenų perdavimas WAP protokolu. Trumpųjų duomenų perdavimas.  Būsenos pranešimai.
12.7. Celių perrinkimas (angl. handover).
12.8. Identifikavimas unikaliais indikatoriais (tokiais kaip unikalus numeris, IP adresai).
12.9. Programuojamas išskirtinės spalvos avarinis mygtukas (gali būti apšviečiamas).
12.10. Siuntimo draudimas.
12.11. Rinkto telefoninio abonento numerio (DTMF) perrinkimas.
12.12. Telefonų knyga, galinti palaikyti ne mažiau kaip 50 įrašų, kuriuos gali redaguoti vartotojai. 
12.13. Radijo terminalo profiliai (tokius kaip normalus profilis ir tylus profilis), kuriuos vartotojai gali padaryti aktyviais.
12.14. Įdiegtas ir aktyvuotas vietos nustatymo funkcionalumas (GPS).
12.15. Įdiegtas ir aktyvuotas TMO – DMO vartų (angl. trumpinys – TMO Gateway) funkcionalumas.
12.16. Įdiegtas ir aktyvuotas tiesioginio ryšio kartotuvo funkcionalumas (angl. trumpinys – DMO Repeater).
12.17. Vieta duomenų laikmenos modulio diegimui (pvz., SIM kortelė), modulis gali būti naudojamas ištisiniam kodavimui, autentifikavimui ar pan.
12.18. Įspėjimas apie tinklo nebuvimą. 
13. Ryšio saugumo reikalavimai. 
13.1. Radijo terminalo identifikavimas.
13.2. Oro sąsajos kodavimas TEA2.
13.3. Oro sąsajos šifravimo saugumo klasės: 1 klasė (Clear), 2 klasė (SCK), 3 klasė (DCK/CCK/GCK).
13.4. Automobilinės radijo stotelės (automobilinio terminalo) laikino išjungimo funkcija.
13.5. Automobilinės radijo stotelės (automobilinio terminalo) išjungimo (angl. Kill) funkcija.
13.6. Automobilinė radijo stotelė (automobilinis SMRRT terminalas) turi atitikti šių standartų, direktyvų, saugos (nuo dulkių, vandens, drėgmės, kritimo) normų reikalavimus: 
13.7. Kokybės reikalavimus pagal EN ISO 9001 (arba lygiavertį). 
13.8. ES 1999/5/EC (R&TTE) direktyvą.
13.9. ES 2004/108/EB direktyvą. 
13.10. Ne žemesnę kaip IP 54 apsaugos klasę.
13.11. ETSI EN 300 392-2 standartą (arba lygiavertį).
13.12. ETS 300 019-2-5 (arba lygiavertį). 
13.13. Pateikiama įranga privalo turėti Europos Sąjungos „CE“ sertifikavimą ir ženklinimą. 
14. Kiti reikalavimai. 
15. Automobilinė radijo stotelė (automobilinis SMRRT terminalas) ir visi jos priedai turi būti su visomis reikalingomis jungtimis pilnam susijungimui, funkcionavimui. 
16. Nešiojamoji radijo stotelė (nešiojamas SMRRT terminalas) ir visi jos priedai turi būti su visomis reikalingomis jungtimis pilnam susijungimui, funkcionavimui.
17. Jei įranga licencijuojama, turi būti pateiktos visos reikalingos licencijos.
18. Reikalavimai registravimo ir programavimo programinės įrangos pateikimui.
19. Pateikiant automobilinę radijo stotelę (automobilinį SMRRT terminalą), kurios pilno registravimo SMRRS, oro sąsajos kodavimo/šifravimo raktų įdiegimo, visų įmanomų techninių parametrų konfigūravimo bei programinės įrangos atnaujinimo neįmanoma atlikti naudojant „Sepura radio manager Standard 1.71.6.13“, „Sepura radio manager Extra Lite 1.71.6.13“, „Motorola CPS MR5.11“ arba „CM5000 Native programmer ver. 1.0.19“ registravimo ir programavimo programinę įrangą, privaloma pateikti tokią registravimo ir programavimo programinę įrangą. 
20. Programinė įranga turi būti suderinama su Microsoft Windows arba lygiaverte operacine sistema ir suteikti galimybę vykdyti mažiausiai šias funkcijas: pilnai registruoti radijo terminalus SMRRS; pilnai registruoti radijo terminaluose SMRRS oro sąsajos kodavimą/šifravimą; konfigūruoti visus įmanomus radijo terminalo parametrus; atnaujinti radijo terminalų programinę įrangą.
21. Registravimo ir programavimo programinė įranga privalo būti pateikta vienoje iš šių duomenų laikmenų: „CD“ ar „DVD“ formato kompaktinis diskas arba „USB flash“ tipo duomenų laikmena.
22. Registravimo ir programavimo programinės įrangos komplekte privalo būti visi reikalingi priedai, t. y. programavimo kabeliai, reikiama aparatinės įrangos apsauga (raktai, slaptažodžiai ar pan.) ir dokumentacija (pvz. vartotojo vadovas (lietuvių ir anglų kalba), programavimo vadovas, programinės įrangos išdavimo žyma, licencijos ir pan.).

4 priedas
Muitinės automobilių žymėjimas

